RTCG - Radio Televizija Crne Gore - Nacionalni javni servis :: Kulturna galaksija :: Dodijeljene nagrade „Bjelopoljskog likovnog proljeća”\nDVADESETI PUT 21. 03. 2013. 22:38 >> 22:38 1\nDodijeljene nagrade „Bjelopoljskog likovnog proljeća”\n„Kompozicija”, slika Semira Salemovića proglašena je za najbolji rad na dvadesetoj manifestaciji „Bjelopoljsko likovno proljeće”. Drugu nagradu izložbe osvojila je Milijana Ilić sa portretom djevojke, dok je treća pripala Nataši Cmiljanić za triptih rađen kombinovanom tehnikom.\nO nagradama je odlučivao žiri u sastavu Draginja Kujović istoričarka umjetnosti, Ibrahim Kurpejović akademski slikar i Zdravko Minić muzejski savjetnik. U galeriji bjelopoljskog Centra za djelatnosti kulture, sa dvadeset dva rada, rađena različitom likovnom tehnikom, predstavilo se 15 slikara, među kojima ima amatera, onih sa završenom umjetničkom školom, ali i umjetnika sa akademskom titulom.\nIstina, na ovogodišnjoj izložbi nijesu se pojavili mnogi akademski slikari koji su na ranijim manifestacijama bili prisutni, neki od njih čak nijesu mogli da dobiju mjesto za svoja umjetnička djela zbog jake konkurencije. Zašto su ovog puta izostali, zapitao se i ovogodišnji pobjednik Semir Salemović, koji je pozvao organizatora i afirmisane slikare da zajednički održe kvalitet manifestacije, koji joj je omogućio da bude dio prepoznatljivih kulturnih manifestacija u Crnoj Gori.\n„Izložene slike sa svojim temama, pejzažima, motivima, figuralnim i apstaktnim kompozicijama uklapaju se u složenu likovnu scenu Crne Gore. Bjelopoljski likovni salon je osoben po tome što na njemu izlažu slikari lokalne zajednice, koji svojom nadarenošću i djelima zasluženo pripadaju globalnom likovnom miljeu”, kazala je, otvarajući izložbu, predsjednica žirija Draginja Kujović.


Lakers: Nije Jason Kidd, pregovaraju sa ovim iskusnim trenerom?! - Sportske novosti\nNaslovna Košarka Novosti Košarka Lakers: Nije Jason Kidd, pregovaraju sa ovim iskusnim trenerom?!\nNakon što su pregovori sa Tyronn Lueom propali zbog nesposobnosti uprave da zadovolje uslove koje je bivši igrač Lakersa tražio, organizacija je morala da se okrene alternativnim opcijama.\nU medijima je izašla informacija da postoji šansa da će i LeBron James zatražiti trejd, ali u trenutnim okolnostima to je malo verovatno. Navodono je James nezadovoljan zato što uprava nije uspela da privoli bivšeg trener Cleveland Cavaliersa.\nNajnovije ime sa kojima Lakersi pregovaraju je Frank Vogel, bivši dugogodišnji trener Indiane Pacers, i dvogodišnji glavni trener Orlando Magica. Sa ekipom Indiane je 2x stizao do finala Istočne konferencije gde je gubio upravo od LeBrona i ekipe Miami Heat.\nPrethodni tekstOvi timovi nisu raspoloženi za postizanje pogodaka\nSledeći tekstPostoji li saradnja između ovih rivala?


Sprema se oluja na tržištu rada - Penzin\nPočetna Magazin Godine Društvo Sprema se oluja na tržištu rada\nU SAD će u narednih 5-10 godina 25-40% zaposlenih otići u penziju – svaki treći zaposleni u veoma kratkom roku, a zameniće ih pripadnici mlađih generacija sa drugačijim pogledima na… sve.\nMark Hard, predsednik kompanije Orakl, najavljuje brze ogromne promene na tržištu poslova. On kaže da je to ujedno i prilika za one lidere koji umeju da gledaju napred, i da stvore sposobne radnike i kvalitetnije odnose sa klijentima. Hard izdvaja tri glavna razloga za nove strategije:\n1. Demografska revolucija na svim kontinentima – U SAD će u narednih 5-10 godina 25-40% zaposlenih otići u penziju – svaki treći zaposleni u veoma kratkom roku, a zameniće ih pripadnici mlađih generacija sa drugačijim pogledima na… sve. Nastupiće rat za mladim talentima na koji nova generacija direktora treba da se pripremi.\n2. Revolucija podataka – Direktori širom sveta kažu da se njihove baze podataka šire prema stopi od 40% godišnje, a cena skladištenja je otprilike 7,5 hiljada dolara po terabajtu. Tako troškovi za održavanje sistema koštaju kompanije sve više i više, što je obrazac koji ne može da se nastavi u nedogled i treba tražiti alternative.\n3. Revolucija uređaja – Internet svakim danom postaje sve prisutniji, od uređaja do svakodnevnih predmeta koje koristimo. Danas 8-9 milijardi uređaja povezanih internetom pravi dodatni pritisak na baze podataka, a uskoro će ih biti i 50 milijardi. Ovde nije samo reč računarima, tabletima, beloj tehnici i kontroli u zgradama, već i senzorima za ispitivanja zemljine kore, kvaliteta vazduha, osunčanosti, itd.\nNisu dozvolili da ih bilo šta razdvoji


Soroš: Kompromis oko vladavine prava ugrožava temeljne vrednosti EU | EurActiv Serbia\nEvropska unija sebi ne sme da dozvoli kompromis o pravilima kojima je dodelu novca zemaljama članicama uslovila poštovanjem vladavine prava, ocenio je američki milijarder i filantrop mađarskog porekla Džordž Soroš.\nNačin kako EU odgovori na izazov koji su joj zbog tih pravila uputile Mađarska i Poljska, odrediće da li će opstati kao otvoreno društvo, privrženo vrednostima na kojima je osnovano, naglasio je Soroš u autorskom tekstu za portal Prodžekt sindikejt (Project Syndicate).\nSoroš, koji je predsednik uprave Soroš fonda i Fondacije otvoreno društvo, podseća da su Mađarska i Poljska uložile veto na višegodišnji budžet i Fond za oporavak zbog odluke da se dodela sredstava iz tih izvora uslovi poštovanjem vladavine prava.\n"Iako te dve zemlje imaju najveću korist od budžeta, njihove vlade se žestoko protive uslovu vladavine prava koji je EU usvojila na zahtev Evropskog parlamenta. One znaju da su odgovorne za šokantno kršenje vladavine prava i ne žele da plate cenu", naveo je Soroš.\nPrema oceni Soroša, nije u pitanju apstraktna koncepcija vladavine prava kojoj se toliko protive mađarski premijer Viktor Orban i faktični vladar Poljske, šef vladajuće partije Jaroslav Kačinjski, koliko je za njih vladavina prava prepreka ličnoj i političkoj korupciji.\nSlično je, piše Soroš i sa Fondom za oporavak vrednim 750 milijardi evra, koji bi mogao da se koristi primenom procedure pojačane saradnje, što je predložio član Evropskog parlamenta i bivši belgijski premijer Gi Verhofstat. Mehanizam pojačane saradnje dozvoljava da grupa od najmanje devet država EU stupi u tešnju integraciju ili saradnju u određenim oblastima, a cilj njenog uvođenja bilo je upravo prevazilaženje blokada u Uniji.\n"Ako EU krene tim putem, veto Orbana i Kačinjskog bilo bi moguće zaobići", ocenio je Soroš, dodajući da je samo pitanje da li EU, "možda i pod vođstvom nemačke kancelarke Angele Merkel, može da smogne političku volju za to".\nSoroš je u tekstu naglasio da je uvereni pristalica EU kao modela otvorenog društva izgrađenog na vladavini prava, a da je, pošto je poreklom mađarski jevrej, posebno zabrinut zbog situacije u Mađarskoj, u kojoj je kao filantrop aktivan već 30 godina.\n"Orban je u Mađarskoj izgradio razrađeni kleptokratski sistem kako bi zemlju opljačkao do gole kože. Koliko su se tačno obogatili njegova porodica i priijatelji teško je utvrditi, ali su neki od njih postali neopisivo bogati. Orban sada koristi novi talas kovid-19 kako bi promenio mađarski ustav i (ponovo) izborni zakon i sebe ustavnim sredstvima učvrstio kao doživotnog premijera. To je tragedija za mađarski narod", piše Soroš.\nKao primere nezakonitog bogaćenja, Soroš navodi da je Orban ogromne budžetske iznose prebacio u privatne fondove koje indirektno kontroliše, a da je "lukavim ustavnim trikom" obezbedio da taj novac može da bude vraćen narodu samo uz dvotrećinsku parlamentarnu večinu. U pitanju je iznos koji se kreće i do 2,8 milijardi dolara, precizirao je Soroš.\n"Uz to, Orban ima gotovo potpunu kontrolu nad ruralnim delovima zemlje gde živi većina populacije. On kontroliše informacije koje oni dobijaju, a u mnogim selima glasanje nije tajno. Praktično ne postoji način da opozicija pobedi", naveo je Soroš, naglašavajući da "samo EU može da pomogne" i da sebi "ne sme da dozvoli kompromis" o vladavini prava.


Radnici Preduzeća za puteve „Valjevo“ održali jednočasovni štrajk upozorenja – N1 Info – Agro-Hemik\nRadnici Preduzeća za puteve „Valjevo“ održali jednočasovni štrajk upozorenja – N1 Info\nAgro-HemikIzgradnja puteva u SrbijiRadnici Preduzeća za puteve „Valjevo“ održali jednočasovni štrajk upozorenja – N1 Info\n01/03/2022 / Od agro-hemik / Izgradnja puteva u Srbiji/\t0 Comments\nZbog kašnjenja isplate januarskih zarada u Preduzeću za puteve „Valjevo“, u organizaciji Samostalnog sindikata danas, 1. marta, održan je jednočasovni štrajk upozorenja, potvrdio je za N1 Zoran Filipović, predsednik ovog sindikata.\nOn je rekao da su štrajk upozorenja podržali članovi Samostalnog sindikata i najavio u narednim danima i generalni štrajk radnika ako, u međuvremenu, zarade ne budu isplaćene. Ovo preduzeće trenutno zapošljava oko 500 radnika.\nDirektor Mitrović, ovim povodom, nije želeo da da izjavu za N1.\nPreduzeće je osnovano 1961. godine sa osnovnom delatnošću održavanje, rekonstrukcija i izgradnja javnih puteva, mostova, propusta i drugih objekata u funkciji korišćenja javnih puteva.\nKrajem 1974.godine, udruživanjem sa Preduzećem za puteve „Beograd“, postaje Osnovna organizacija za održavanje i rekonstrukciju puteva u sastavu istog.\nOd 5. avgusta 2005. posluje kao akcionarsko društvo.


U Bosnu i Hercegovinu stiglo 10,5 hiljada Pfizerovih vakcina (FOTO+VIDEO) Nedugo uoči dolaska aviona s vakcinama u Sarajevo su došli i evropski komesar za proširenje Oliver Varhelyi i savezni ministar za evropske i međunarodne poslove Austrije Alexander Schallenberg.\n04. 05. 2021. u 10:50 Face.ba\nNa Međunarodni aerodrom u Sarajevu dopremljen je prvi kontingent vakcina iz mehanizma "EU4Health", čiji je osnivač Evropska unija. BiH je danas dobila 10.530 vakcina Pfizer/BioNTech.\nZvaničnicima EU i Austrije dobrodošlicu je poželio predsjedavajući Vijeća ministara BiH Zoran Tegeltija, kao i šef Delegacije EU u BiH Johann Sattler.Varhelyi je stigao u Sarajevo u sklopu posjete državama Zapadnog Balkana, a naglasio je kako donacijama vakcina EU šalje poruku podrške svim državama ovog regiona.\nIz mehanizma "EU4Health", a posredstvom Vlade Austrije, BiH očekuje ukupno 214.000 doza Pfizerovih vakcina do augusta, a putem istog mehanizma očekuje se i 380.000 doza AstraZenece iz Poljske.\nStanivuković sa banjalučkim porodicama na obilježavanju Bajrama


GDE JE NESTALA POLITIKA? | Rosa Luxemburg Stiftung Southeast Europe\nPiše: Ana Veselinović\nNa redovnim lokalnim izborima u Beogradu održanim u nedelju 4. marta kandidaturu je predalo 24 izborne liste od kojih je svega 4 prešlo cenzus. Ubedljivu pobedu odnela je lista Zato što volimo Beograd – Aleksandar Vučić vladajuće Srpske napredne stranke (SNS), osvojivši 46,2 % glasova. Sa ovim rezultatom SNS je dobio 63 od ukupno 110 mandata, dakle apsolutnu većinu u gradskoj skupštini, koja će nakon konstituisanja izabrati gradonačelnika. Prema proceni Aleksandra Vučića, ime novog čelnika grada znaće se za narednih 50 dana, a među kandidatima su aktualni visoki gradski funkcioneri - gradonačelnik Siniša Mali, gradski menadžer Goran Vesić i Irena Vujović, predsednica centralne gradske opštine Savski venac.\nNa drugom mestu, sa dosta slabijim rezultatom od 18% i 26 mandata je izborna koalicija sačinjena od partija i pokreta mahom bivših lidera nekada vladajuće Demokratske stranke (DS) koju je predvodio prethodni gradonačelnik Beograda, Dragan Đilas. Ujedinjeni pod sloganom Beograd odlučuje, ljudi pobeđuju svoje snage udružila su dva predsednička kandidata na prošlogodišnjim izborima Saša Janković (Pokret slobodnih građana) i Vuk Jeremić (Narodna stranka) i Borko Stefanović, šef Levice Srbije.\nRelativno dobar rezultat od 8,2 % je ostvarila grupa građana predvođena Aleksandrom Šapićem, aktualnim nestranačkim predsednikom najmnogoljudnije opštine Novi Beograd. I na četvrtom mestu, sa vrlo malo truda investiranog u kampanju je koalicija Socijalistička Partija Srbije/Jedinstvena Srbija (SPS/JS) sa osvojenih 6,3% i 8 zastupničkih mesta u budućem sazivu skupštine Beograda. Pored Beograda, lokalni izbori su održani u još tri grada (Aranđelovac, Bor, Sevojno) i na svima je apsolutnu pobedu, negde čak prešavši i 60%, odnela konzervativna SNS, inače članica konzervativne European People’s Party.\nU prvom redu izbori su označili totalni politički krah DS-a, najstarije liberalno-demokratske partije osnovane 1919. i obnovljene odmah nakon uvođenja višestranačja, početkom 1990. godine. Svakako, početak njihovog kraja započeo je još 2012, kada je nekoliko istaknutih lidera partije međusobno se optužujući za gubitak vlasti samouvereno nastavilo političku borbu osnivanjem novih partija. Ni jedan od tih stranačkih spin-offova u međuvremenu nije doživeo zapaženiji politički uspeh, a konačna posledica atomizacije DS-a kulminirala je kada su u prošlu nedelju završili na petom mestu ispod crte sa osvojenih svega 2,25%. Da stvar bude upečtljivija, DS je na izborima nastupio pod borbenim sloganom Da oslobodimo Beograd u koaliciji sa Socijaldemokratskom strankom (SDS) bivšeg predsednika Srbije Borisa Tadića, Novom strankom bivšeg premijera Zorana Živkovića i ZEP-Zelenima. Uz naknadnu pamet da opozicija jedino združenim snagama može da svrgne SNS sa vlasti, Dragan Šutanovac, predsednik DS je podneo ostavku, a Boris Tadić u već izanđalom žargonu pozvao sve «proevropske» demokratske snage da sledeći put zbroje svoje redove. Zajedno sa DS-om, iz prestoničke skupštine je posle 18 godina neprekinutog kontinuiteta ispala i Demokratska stranka Srbije (DSS), negdašnji stožer petooktobarske Srbije. Na ovim izborima DSS je dobila svega 1,12%, što je ipak pet puta više od Liberalno Demokratske Partije (LDP) Čedomira Jovanovića, nekada jako uticajne partije «proevropskih» demokrata za koju su ovog puta glasali verovatno samo indolentni članovi kruga porodice i prijatelja.\nOdmah iznad DS koalicije, sa 2,33% našao se Ljubiša Preletačević Beli, zvezda prošlogodišnjih predsedničkih izbora na kojima je, vodivši duhovitu anti-establišment kampanju, zauzeo treće mesto sa osvojenih preko 12% protestnih glasova u Beogradu. Stranka haškog optuženika Vojislava Šešelja, Srpska radikalna stranka (SRS) još jednom je potvrdila svoju političku irelevantnost ostavši na istom nivou kao pre četiri godine od ispod 3%. U predizbornim debatama, Šešelj je jasno naglasio da ne namerava ni sa kim da se udružuje u rušenju vlasti, te da će se protiv politike SNS-a boriti isključivo institucionalnim putem. Za stranku koja je u prvi plan svog programa stavila promociju ćiriličnog pisma i smanjenje poreza firmama koje svoje reklame ističu na ovom pismu, 19 hiljada glasova je svakako previše.\nSledi prilično bizarna «cenzusna koalicija» libertarijanskog Dosta je bilo (DJB) i krajnje desnog pokreta Dveri, koja je takođe sa osvojenih 3,8% doživela debakl. Zanemarujući naizgled nepremostive ideološke razlike, DJB i Dveri su računali da će prostim matematičkim zbirom rezultata sa prošlih izbora i programski insistirajući na ukidanju partijskog zapošljavanja, te konfiskovanjem nelegalno stečene imovine političkih i javnih funkcionera, sebi zasigurno obezbediti mesto u novom sazivu gradske skupštine. Rezultat ovakvog poraza je ostavka lidera pokreta DJB Saše Radulovića, inače bivšeg ministra privrede u SNS-ovoj vladi, koji je 2014. godine izmenama Zakona o radu implementirao poslednji talas deregulacije tržišta rada.\nSvakako najveće osveženje na lokalnoj političkoj sceni bila je Inicijativa Ne da(vi)mo Beograd (NDMBG), koja je nastala iz masovne mobilizacije 2016. godine protiv simbola SNS-ove urbane razvojne politike - projekta Beograd na vodi. NDMBG je osvojio 3,5% glasova što predstavlja zanimljiv i, iz ugla mainstream politike neočekivani uspjeh jednog novog političkog aktera. Ova lista je dobila podršku od svih relevantnih aktera levog pokreta, što bi svakako mogla da bude prva tačka oslonca u prevazilaženju tendencija atomizacije i fragmentacije, inače notornih problema levice. Uprkos izuzetno skromnim finansijskim resursima i prilično nerazvijenoj organizacionoj strukturi, NDMBG je gledano po opštinama prešao cenzus u tri centralne od ukupno sedamnaest gradskih opština.\nPostotak izlaznosti na izbore se kretao u granicama proseka. U Beogradu je svoje pravo glasa iskoristilo 51,09% ili 814 477 građana i građanki.\nTok i atmosfera izbora\nO toku i atmosferi beogradskih izbora mediji su oprečno izveštavali. Velika većina medija je prenela ocenu Gradske izborne komisije (GIK) da su izbori prošli u miru i bez većih neregularnosti. Sa druge strane, nezavisna domaća posmatračka misija CRTA je izvestila da je kvalitet izbornog procesa bio dosta ispod međunarodnih standarda slobodnih i fer izbora. Prema njihovoj evidenciji, na čak 8% biračkih mesta zabeleženi su značajni prekršaji izborne procedure, te da taj broj prevazilazi procenat na parlamentarnim izborima 2016 i predsedničkim 2017. Vrste neregularnosti o kojima su izvestili nezavisni i opozicioni kontrolori se mahom odnose na fotografisanje glasačkog listića, organizovani kolektivni prevoz na glasanje, vođenje duplih spiskova glasača, te unošenja i iznošenja glasačkih listića sa izbornih jedinica. Zabeleženi su i fizički obračuni SNS i opozicionih kontrolora i netrpeljivost prema nezavisnim posmatračima. Prisustvo američkog ambasadora u svojstvu posmatrača u jednoj izbornoj jedinici, posebno je iziritiralo predsednika SNS-a i Republike Srbije Aleksandra Vučića koji je poručio da će Srbija uzvratiti slanjem svoje posmatračke misije na prve sledeće izbore u SAD. Ovako prkosna izjava posebno dobija na težini ako se uzme u obzir da GIK prvih mesec dana kampanje nije dozvolio prisustvo sednicama dvema domaćim posmatračkim misijama (CESID i CRTA).\nKritički mediji su pisali o problemu neažuriranih izbornih spiskova koji otvaraju prostor za manipulaciju listićima. Ako se uporedi broj građana sa biračkim pravom i ukupni broj stanovnika grada Beograda, vidi se da postoji višak od oko 300 hiljada ljudi, mahom preminulih i ljudi koji su davnih dana emigrirali. O tome koliko je izborni spisak ekspandiran govori i to da je predsednik Republike Srpske Milorad Dodik, takođe glasao na lokalnim izborima na osnovu vlasništva nad nekretninom u Beogradu. Važno je, međutim, naglasiti da se problem nepročišćenih biračkih spiskova vuče još od 1990-ih, te da ni jedna vladajuća garnitura nije imala interes da ga reši.\nOsim raznih oblika neregularnosti na izbornim mestima koje su prijavile nezavisne posmatračke misije i kritički mediji, posebnu pažnju treba pak posvetiti odnosima moći unutar medijskog prostora. Podatak koji dosta oslikava stanje jeste rezultat merenja zastupljenosti političkih aktera u medijima. Prema medijskoj analizi CRTA-e, koja je obuhvatila najgledanije informativne programe javnih i privatnih televizija i najtiražniju štampu, vladajući SNS je tokom predizborne kampanje bio čak četiri puta više zastupljen od opozicije. CRTA navodi da su tokom predizbornog perioda funkcioneri na vlasti u više od pola medijskih nastupa, «svaki četvrti put davali izborna obećanja, a svaki šesti put napadali protivkandidate». Ovaj vid političkog delovanja u kojem se javne funkcije i resursi zloupotrebljavaju za političku promociju organizacija Transparentnost Srbija (TS) definiše terminom «funkcionerske kampanje». Građani i političke organizacije u predizbornom periodu su podneli više od 300 prijava protiv elektronskih medija zbog slučajeva medijske diskriminacije ili neistinitog i neobjektivnog izveštavanja, međutim nadležno Regulatorno telo za elektronske medije (REM) se povodom toga uopšte nije oglasilo. Ovaj slučaj jasno oslikava stepen kontrole i moći koje Vučićev režim ostvaruje nad javnim institucijama. Taj podatak jasno pokazuje čvrst uticaj nad medijima ponajviše na javni servis (RTS) ali i na privatne medije. U ovako skučenom medijskom prostoru, opozicija je koristila društvene mreže kao glavni kanal komunikacije i informisanja. Analitičari to opisuju kao ‹Tviter kampanju› koja ima limitirani domet i dopire mahom do obrazovanih slojeva društva, koja su uglavnom i glasala za promenu vlasti. Kada se pogleda obrazovna struktura birača SNS-a, preko 80% ima osnovnu školu (23,7%) i srednju stručnu spremu (58,1%), a svega je 15% fakultetski obrazovanih.\nKoaliciona lista predvođena Draganom Đilasom je pobedila u dve centralne opštine Beograda (Stari grad i Vračar), dok je lista SNS-a ubedljivo trijumfovala u siromašnijim prigradskim opštinama u kojima je izlaznost na izbore bila natprosečno visoka. Tako je na primer u Lazarevcu na glasanje izašlo čak 60% birača i svaki drugi je glasao za SNS listu. Lazarevac je ujedno i jedna od tri opštine koje nisu poslale ažurirane podatke posmatračima o broju glasača.\nOsim što ima najrazgranatiju organizaciju i agilno i disciplinovano članstvo, SNS je na terenu nudio socijalnu pomoć, besplatne pljeskavice, zakazivanje pregleda u javnim domovima zdravlja preko reda sa SNS članskom kartom. Prema procenama iz 2016. godine, SNS ima preko 600 000 članova, a imajući u vidu da je stranka u konstantnom porastu, smatra se da je danas taj broj dostigao cifru od 750 000. Na internet stranici SNS-a, međutim ovog podatka nema, ali zato u sekciji «O nama», pored statuta i programa postoji poseban odeljak za ličnost Aleksandra Vučića.\nNajozbiljniji pokušaj kupovine glasova otkriva trenutna afera sa Centrom za socijalni rad (CSR). Kako prenosi dnevni list Danas, prema navodima anonimne radnice CRS-a, svega par dana pred izbore Ministarstvo rada je na račun CSR-a je uplatilo 208,5 miliona dinara (1,76 miliona evra) sa planom raspodele novca u vidu jednokratne pomoći korisnicima centra do decembra 2018. Novac je, međutim, raspoređen istog dana na račune 13.900 ljudi bez ikakvih kriterijuma i mimo procedure. Prema svedočenju radnice CSR-a, isplata novca je vršena članovima SNS-a po naređenju partije. Indikativni podatak koji govori u prilog tome da je reč o činu direktne kupovine glasova javnim novcem svedoči činjenica da je od 200 ljudi na spisku za isplatu u opštini Lazarevac, zaposlenica centra primetila da je samo jedan čovek bio registrovani korisnik socijalne pomoći.\nGlavne teme izbora\nU moru međusobnih uvreda i optužbi za lopovluk, pronevere, korupciju i manipulaciju jedva da je poneka politička tema došla na dnevni red. Opozicija je u većoj ili manjoj meri svoje kampanje fokusirala na skandalizaciju tehnologije vladanja režima Aleksandra Vučića koja se temelji na direktnoj kontroli putem zastrašivanja i prinude partijskom linijom zaposlenih u javnom sektoru, uzurpacijom medija i kontrolom javnih institucija. Zanimljivo je da su pojedine opozicione partije ali i organizacije civilnog društva pokušale da skandalizuju SNS-ovu, doduše vrlo agresivno vođenu kampanju «od vrata do vrata», pozivajući se na pravo na privatnost.\nSocijalna i komunalna pitanja su naovim izborima bila od drugorazrednog značaja. Kada su i otvarana, bila su artikulisana kao prilično neuverljiva obećanja da će posle smene vlasti sve biti besplatno.\nSPS je na primer sva ova pitanja rešio u dva koraka - na crvenoj bini predizbornog mitinga, šef partije Ivica Dačić je podsetio svoju bazi da je se najviše gradilo za vreme Tita i socijalizma, i pošto su oni jedina socijalistička partija, zaključak treba da bude jasan kao što je jasno da je jedan plus jedan jednako dva. Posle je vođenje kampanje prepustio svom koalicionom partneru Draganu Markoviću Palmi, inače predsedniku skupštine u Jagodini, koji je par puta obišao gradske pijace, a u jednom od predizbornih javnih sučeljavanja poentirao, da je za razliku od pre trideset godina kada se politika iscrpljivala u rubrikama sportske i vremenske prognoze i horoskopa, «danas politika sve» i kao ilustraciju je naveo cenu javnog prevoza.\nĐilasova koalicija je ponudila svoj program u 15 tačaka koji fokusira na socijalna davanja i materijalni standard zaposlenih u javnom sektoru. Njegov plan je obećavao 15% povećanje plata u prosveti, zdravstvu i policiji, izgradnju novih osnovnih škola i vrtića, besplatan četvrti pokušaj vantelesne oplodnje, ali i reviziju privatizacije gigantskog poljoprivrednog kombinata PKB zalaganjem za model radničkog akcionarstva.\nPoseban fokus izbora ponovo je bio projekat izgradnje metroa što je politička tema koja je na dnevnom redu još od 60-ih godina prošlog veka. Javni transport je već decenijama jedna od neuralgičnih tačaka grada Beograda. Shodno tome, tema metroa uvek dođe na dnevni red u predizborno vreme i postaje centralni motiv izbora i prilika da se otpočne međupartijska borba oko toga ko će na najsposobniji i najstručniji način obezbediti realizaciju tog projekta. Dok se Dragan Đilas, lider opozicije, zalagao za izgradnju metroa po starom razrađenom projektu koji bi se protezao kroz najgušće naseljene opštine u glavnom gradu, SNS je prezentovao novu viziju metroa koja je izmenjena tako da trasa sada povezuje dve livade s jedne i druge strane grada, gde se nalaze buduća građevinska zemljišta na kojima se inače planira izgradnja novih elitnih naselja. I dok se cela opozicija se složila da osnovni cilj izgradnja metroa treba da bude rasterećenje saobraćaja i podizanje kvaliteta usluga javnog prevoza, SNS je bez skrupula argumentovao da je glavna prednost nove linije metroa podizanje cene gradskog građevinskog zemljišta. Od svih izbornih lista, jedino je NDMBG problematizovao ovaj projekat iz ekološke i komunalne perspektive, ukazujući da bi nova građevinska zona direktno ugrozila jedno od najvećih gradskih izvorišta pijaće vode.\nIncijativa Ne Da(vi)mo Beograd – Žuta patka (NDMBG), jedina leva opcija koja se profilisala na ovim izborima je u svojoj suštini politički pokret formiran po uzoru na pokrete Barcelona en Comu i Ahora Madrid, te je shodno tome, teme i sfere delovanja prvenstveno utemeljila na aspektima inkluzije i demokratske participacije građana u donošenju odluka vezanih za razvoj i funkcionisanje grada. Prepoznatljivost su dobili u borbi protiv rekonstrukcije savskog priobalja, koja je obeležena mega građevinskim projektom Beograd na vodi. Kulminacija borbe se dogodila se u proleće 2016. godine kada je 15 000 ljudi izašlo na ulice u znak protesta protiv banditskog rušenja objekata u građevinskoj zoni projekta.\nKada je mobilizacija protiv projekta Beograd na vodi izgubila momentum, NDMBG su prebacili fokus na rad na terenu u sprečavanju prinudnih iseljavanja. To je postala goruća socijalna tema od kada je uvođenjem institucije privatnih izvršitelja dosta porodica izgubilo krov nad glavom. Time se kroz konkretan rad na terenu i pokušaju sprečavanja deložacija ugroženih građana udružila sa levim organizacijama. Njihova zajednička mreža Združena akcija krov nad glavom, čiji slogan glasi «niko gladan i bez krova nad glavom», uspela je u nekoliko slučajeva da spreči ili odloži iseljenja, što je svakako jedan faktor njihovog organizacionog i političkog uspeha. Kroz rad na terenu i pružanje direktne pomoći socijalno ugroženim ljudima su izgradili odnos poverenja kako sa građanima, tako i sa drugim levim organizacijama. U ovom procesu NDMBG je napravio značajan pomak ka uključenju socijalnih pitanja u svoju političku agendu i danas bi se mogao ideološki okarakterisati kao zeleno-crvena alijansa koja tematski naglasak stavlja na pitanja demokratičnosti sistema odlučivanja, jačanju lokalne samouprave, održivom razvoju i ekološkim principima.\nPrilikom sastavljanja izborne liste, NDMBG je uglavnom inkluzivno pristupio, individualno pozivajući aktiviste sa kojima deli iskustvo terenskog rada da se pridruže kampanji, čime su svakako otvorili prostor za potencijalne zajedničke aktivnosti i politike sa drugim akterima beogradske levice. Ipak, za razliku od većine stranaka čiji su kadrovi većinom iskusni političari s dugim stažem, NDMBG je kandidovao jako mlade ljude bez političkog iskustva u stranačkoj politici. Velika većina kandidata je u starosnoj dobi od 25 do 45 godina, i dolazi mahom iz srednjih, visokoobrazovanih društvenih slojeva diplomiranih arhitekata, dizajnera, sociologa i politologa, grasroot i aktivista civilnog sektora i studenata. Infrastrukturu Inicijative čine par organizacija civilnog sektora koje su delovale u nezavisnoj kulturnoj sceni Beograda, a iskustvo su stekli u dugogodišnjoj političkoj borbi za preuzimanje i prenamenu napuštenih javnih i privatizovanih prostora. Jedna od njihovih zapaženijih akcija je bila skvotiranje i ponovno pokretanje programa u napuštenom bioskopu Zvezda.\nPotpuno nesrazmerno njihovoj realnoj političkoj snazi, režim Aleksandra Vučića je pokrenuo brutalnu i nasilnu kampanju govora mržnje. Kandidati NDMBG su tokom kampanje konstantno bili žrtve teških uvreda i pretnji fizičkog nasilja, na šta su zbog nedostatka prostora u masovnim medijima najčešće putem socijalnih mreža pokušali da skrenu pažnju. Možda najbolja ilustracija toga su nasrtaji osoba sa maskama sa likom ruskog predsednika Vladimira Putina na aktiviste Inicijative prilikom akcije blokiranja ulaza u gradsku deponiju Vinča, kojom su pokušali da skrenu pažnju na štetnost javno-privatnog partnerstva sa francuskom korporacijom Suez. U toku kampanje članovi Inicijative su podneli više od 50 krivičnih prijava javnom tužilaštvu zbog ugrožavanja sigurnosti i pretnji, na koje takođe niko iz nadležnih institucija još uvek nije reagovao.\nLista NDMBG je dobila u domaćoj javnosti vrlo zapaženu podršku od lidera pokreta Diem 25, Yannisa Varoufakisa i od Ska Keller, poslanice Zelenih u Evropskom parlamentu. Međutim, za konkretan politički rad je ipak možda najzačajnija podrška koju je Incijativa dobila od zagrebačke platforme Zagreb je naš.\nIako je opozicija tokom kampanje kreirala atmosferu presudnog momenta za svrgavanje SNS-a sa vlasti, krajnji omer političkih snaga malo je koga iznenadio. Stranka predsednika Srbije Aleksandra Vučića dobila je zeleno svetlo za nastavak političkog kursa koji se temelji na kreiranju «dobre investicione klime» kroz privatizacije javno-komunalnih preduzeća, liberalizaciju tržišta rada i oštrim rezovima programa socijalnih davanja. Tok ove politike izuzetno je teško preokrenuti, ne samo zbog globalnog perifernog položaja Srbije, već ponajpre zbog toga što ni jedna politička snaga ni resursima ni ljudstvom ne može da konkuriše paralelnom sistemu kontrole i upravljanja koji je izgradio SNS pod Aleksandrom Vučićem. Posebno obeshrabruje činjenica da sa vremenom taj sistem postaje sve jači, agresivniji i represivniji. Činjenica da njegov režim u zamenu za glas, zapošljava i hrani - ne može se pretpostaviti koliki broj građana i građanki socijalno i ekonomski devastirane Srbije - gotovo parališe svaku progesivno-levu političku opciju, koja za razliku od liberala ne pribegava autorasističkim optužbama i moralističkim pridikama, već razume šta znači materijalni interes. I u koju argumentovanu političku raspravu se levica može pouzdati kada na pitanje novinara zbog čega novogodišnja rasveta stoji od septembra do marta meseca, SNS-ov gradonačelnik Beograda, Siniša Mali nonšalantno odgovara: «A što da ne».


Novosti - My CMS\nAlergološko-pulmološka ambulanta namijenjena je svima vama koji imate probleme sa različitim vrstama alergija. Kućna prašina, grinje, polen drveća, trava i korova, otrovi insekata, povrće, voće, mlijeko, […]\nU našoj alergološkoj ambulanti možete izvršiti testiranje na nutritivne i inhalatorne alergene. Testiranje se zasniva na semikvantitativnom određivanju specifičnih IgE antitijela na različite alergene i koji, […]\nU našoj poslovnoj jedinici Medicinska elektronika u Banjaluci otvorili smo savremeno opremljen radiološki centar. U njemu vršimo CT dijagnostiku, RTG dijagnostiku, mamografiju i ultrazvučne preglede. Time […]\nObavještavamo Vas da je do 31. decembra otvoren proces registracije kod timova porodične medicine. U tom periodu svaki građanin ima pravo da izabere ili promijeni doktora […]


Zelena nedelja EU – “Zeleni gradovi za zeleniju budućnost” - Energija, klima i životna sredina\nZelena nedelja EU – “Zeleni gradovi za zeleniju budućnost”\nU nedelji pred nama, od 21. do 25. maja, obeležava se Zelena nedelja EU koja će privući veliki broj učesnika širom Evrope na različitim događajima, manifestacijama i aktuelnostima širom EU. Nedelja započinje velikim otvaranjem u Utrehtu u Holandiji, nakon čega sledi velika konferencija u Briselu „Samit zelenih gradova Evropske unije“ (22-24. maja) i završava se svečanim zatvaranjem u Madridu u Španiji.\nTema ovogodišnje Zelene nedelje je „Zeleni gradovi za zeleniju budućnost“ kojom se želi podići nivo svesti o značaju očuvanja životne sredine u urbanim sredinama, sa obzirom da 70% Evropljana živi u urbanim područjima, a da su evropski gradovi već dugo suočeni sa izazovom očuvanja životne sredine.\nNa ovaj način, Evropska unija želi da ukaže na mehanizme i načine kojima može da pomogne gradovima da postanu „zeleniji“ i samim tim unapredi kvalitet života i rada ljudi, kao i da podstakne lokalne zajednice i njene građane na razmišljanje i učešće u izgradnji održive budućnosti.\nU cilju ostvarenja ovih ciljeva, EU pruža tehničku pomoć, finansijsku podršku i savetovanje o načinima kako pristupiti urbanom zelenom planiranju.\nTokom nedelje, planirano je mnoštvo događaja širom Evrope koji će se baviti temama kvaliteta vazduha, bukom, upravljanjem otpadom i vodama i mnogim drugim.\nKada je reč o Srbiji, koja pregovara članstvo u EU, u Novom Sadu, koji je Evropska prestonica kulture za 2021. godinu biće organizovane radionice za decu i zainteresovanu javnost 21-27. maja gde će moći da se upoznaju sa idejom i principima cirkularne ekonomije održivog razvoja.


Zenički rudari obustavili proizvodnju, umanjena im martovska plata - IlijasNet\nIlijasNet/BiH/Zenički rudari obustavili proizvodnju, umanjena im martovska plata *Arhiva\nZenički rudari obustavili proizvodnju, umanjena im martovska plata *Arhiva\nZenički rudari obustavili su rad u oba jamska pogona zbog odluke Uprave Zavisnog društva Rudnici mrkog uglja Zenica (RMUZ) da im za mjesec mart umanji platu za oko 200 KM, potvrdio je Feni predsjednik Sindikata RMUZ Nijaz Vardo.\n“Uprava je ispoštovala odluku o povećanju satnice na 2,70 KM, ali nam je uzela dodatke na koje smo imali pravo po Pravilniku o platama, koji vrijedi unazad 10 godina. Sindkat o time nije ni obaviješten niti je dao svoju saglasnost na takvu odluku, pa je reakcija rudara bila očekivana i logična. Umanjiti nekome platu za 200 KM u ovakvom vremenu, pogotovo kada je proizvodnja 49.000 tona mjesečno, nije ni normalno ni u redu”, smatra Vardo.\nOn napominje kako su imali sastanke na kojima se pokušavao dogovoriti novi Pravilnik o platama, ali kako dogovor nije postignut, rudari smatraju da do tada vrijedi dosadašnni akt.


"Feman" predstavio mobilnu solarnu elektranu za navodnjavanje - Gradjevinarstvo.rs\n"Feman" predstavio mobilnu solarnu elektranu za navodnjavanje\n25.09.2015. | Tanjug\nU Fabrici elektromaterijala i aparata „Feman“ u Jagodini predstavljena je „Mobilna solarna elektrana – pumpa za navodnjavanje i polivanje“ snage 750W sa protokom 5.000 litara vode na sat namenjena poljoprivredi.\n- Sistem koristi isključivo sunčeve zrake, koji preko foto ćelija proizvode struju, odnosno, pretvaraju je u električnu energiju koja pokreće elektromotor pumpe tako da nisu potrebni nikakvi dodatni energenti, nafta, gas, benzin i slično – rekao je na prestavljanju generalni direktor fabrike Dragan Nikolić.\nSolarna elektrana-pumpa je namontirana na auto prikolicu, mobilna je i može se premeštati od parcele do pracele, a može se premestiti i na traktorsku prikolicu, bez dorade, jer je urađena na kompaktan sistem, istakao je Nikolić.\nKapacitet i snaga urađenog prototipa zadovoljava polivanje i zalivanje površine zasada od tri do pet hektara zavisno da li je reč o voćkama ili povrću, dodao je on i napomenuo da su urađeni i projekti za proizvodnju mobilnih elektrana snage deset kilovolti kojima je moguće obezbediti zalivanje i polivanje površine od 30 do 50 hektara a koji će koristiti sunčevu energiju.\nNovinarima, poljoprivrednicima i poljoprivrednim stručnjacima Nikolić je rekao da se ta solarna elektrana može koristiti i za pokretanje mnogih uređaja, naprimer mlinova koji imaju elektromotor.\n- Što je najvažnije, vek trajanja ovog uređaja je neograničen jer ne postoje habajući delovi, izuzev radnih kola i ležajeva na elektromotoru, koji se menjaju nakon deset godina – istakao je on.\nNikolić je ocenio da će cena „Mobilne solarne elektrane“ biti oko 1.500 evra, i zahvaljujući tome, očekuje se dobra prodaja i u zemlji i izvoz.\n- Pripremamo novi poslovni prostor i za nekoliko meseci stiže oprema za serijsku proizvodnju kompletnih solarnih panela sa potpuno automatizovanom savremenom opremom. „Feman“ će biti prvi proizvođač solarnih ćelija i panela na Balkanu – rekao je Nikolić.\nFEMAN JAGODINA, SRB\n035 8230 000\nBLAGOJE ĆURČIĆ--ČAČAK 20.01.2020 21.17.17\nVeoma sam zadovoljan sa vašim solarnim sistemom za navodnjavanje jer se klima naglo menja i sve veće su potrebe za vašom mobilnom solarnom elektranom!\nPumpe - razvod vode Solarni fotonaponski sistemi\nU Kovačici otvorena vetroelektrana ukupne sna...\nVetroelektrana Kovačica, koja je posle gotovo tri decenije prva potpuno nova elektrana priključena na elektro mrežu Srbije. Ova elektrana, koja je operativno u funkciji još od jula ove ...


Skoro 70 zdravstvenih radnika preminulo od kovida, Lekarska komora traži dodatne analize | PRIJEPOLJE INFO\nNaslovna DRUŠTVO Skoro 70 zdravstvenih radnika preminulo od kovida, Lekarska komora traži dodatne analize\nSkoro 70 lekara i medicinskih radnika, boreći se za živote svojih pacijenta, izgubilo je bitku sa koronom. Posle sednice Kriznog štaba, na pitanje novinara o ovoj temi, govorila je i ministarka i članica štaba Darija Kisić Tepavčević. Prema njenim rečima, rade se analize i procenjuju rizici i razlozi za najnepovoljnije ishode koji su se desili.\nPrvi lekar preminuo je 26. marta 2020. godine u Nišu, poslednji u nedelju u Rači.\nRizik od zaražavanja onih koji su radili ili rade u crvenoj zoni je veliki. Biti okružen obolelim pacijentima, znači biti izložen bolesti, čak i onda kada je telo zaštićeno maskama, vizirima, rukavicama, skafanderima, specijalnom obućom.\nAko se na to doda nemogućnost udisanja svežeg vazduha, umor zbog često prekovremenog rada i popuštanje koncentracije, moglo bi se pretpostaviti koji su razlozi zbog kojih pojedini lekari oboljevaju od korone i gube bitku sa njom, tvrde neki stručnjaci.\nProfesor Radoje Čolović, predsednik Srpskog lekarskog društva i član SANU smatra da bi trebalo izvršiti jednu poštenu, tačnu analizu.\nPrema njegovim rečima potrebno je utvrditi da li su preminuli zdravstveni radnici bili u kontaktu sa bolesnicima, da li su se možda zarazili van bolnice, da li su imali zaštitnu opremu, da li su nosili tu opremu i iz toga izvući zaključke.\n„Ako nedostaje oprema da se kompletira, a ako su ljudi neodgovorni pa ne koriste opremu da se zavede veća disciplina“, naglašava profesor Čolović.\nNajugroženiji su oni lekari koji su u svakodnevnom kontaktu sa pacijentima, rade u kovid ambulantama, hitnoj službi ili u crvenoj zoni kovid bolnica.\nAnesteziolozi su ti koji provode najviše vremena sa ljudima na respiratorima, pa je logično da oni imaju najviše šanse da se inficiraju velikom količinom virusa i da obole.\n„Mislim da imamo dovoljno anesteziologa za normalno stanje, ali ovo nije normalno stanje. Sada su potrebe za lekarima, naročito anesteziolozima, infektolozima i ljudima koji rade na suzbijanju ove epidemije znatno povećane“, ističe predsednik Srpskog lekarskog društva.\nU Lekarskoj komori Srbije kažu da se zaštitna oprema koju koriste naši lekari ne razlikuje od zaštitne opreme lekara u zemljama u regionu ali da su brojevi preminulih, koji se pojavljuju u našoj javnosti zabrinjavajući i da zahtevaju dodatnu analizu.\nLekarska komora Srbije pokrenuće zato inicijativu pred Institutom za javno zdravlje i medicinskim fakultetima u Srbiji za specijalnim istraživanjem, koje će dati odgovore na pitanja, kolika je prosečna starost preminulih lekara, da li su bili radno angažovani u kovid sistemu, da li postoje razlike između regiona, i sva ona pitanja, na osnovu kojih bi mogli da se daju predlozi o tome kako smanjiti ljudske žrtve među zdravstvenim radnicima.\nPrethodni tekstСтиже нова количина вакцина за COVID – 19\nSledeći tekstПријепоље –9, Златиборски округ 127 оболелих од короне


Bori se sa velikim gubicima, biznis propada: Glavna dizajnerka napustila firmu Viktorije Bekam - Telegraf.rs\n01/03/21 | 16:22\n- Ilarija je dala izuzetno važan doprinos Viktoriji Bekam tokom poslednjih sedam godina - piše u izjavi modne kompanije Viktorije Bekam\nViktorija Bekam; Foto: Profimedia\nGlavna dizajnerka modnog brenda Viktorije Bekam (46) odlazi iz modne kompanije bivše članice grupe "Spice Girls", dok firma pokušava da nadoknadi ogromne gubitke, rekao je izvor za strane medije.\nDirektorka dizajna Ilarija Ikardi, bliska Viktorijina prijateljica, inače se smatra "kreativnim mozgom" koji stoji iza odeće s njenim potpisom, a napušta firmu nakon sedam godina. Iz Viktorijinog tima tvrde da se radi o "sporazumnom raskidu".\n- Ilarija je dala izuzetno važan doprinos Viktoriji Bekam tokom poslednjih sedam godina. Njena kreativna vizija odigrala je značajnu ulogu u pozicioniranju marke tamo gde je danas i želimo joj svaki uspeh u budućnosti - rekao je PR brenda.\nS obzirom na to da je loše stajala finansijski i pre pandemije korona virusa, ova kriza bi za poslovanje Viktorije Bekam mogla biti pogubna.\nKad je pre više od deset godina pokretala sopstveni brend, pevačica nije imala specijalnu podršku javnosti. Uz nju su se vezali izrazi s negativnim konotacijama kao što su "bivša spajsica" ili "žena fudbalera", no, kako je sama govorila: dok su se drugi smejali, ona je marljivo radila kako bi izgradila sve što ima danas.\nU svoj tim je zaposlila vrhunske dizajnere, pa je u sedištu brenda u Londonu zaposlila i krojačice, šnajderke, dizajnere tekstila i ostale kreativce koji tamo mogu da stvaraju kolekcije.\nU jeku novih zbivanja desetine zaposlenih mogli bi da postanu tehnološki višak s odlaskom Ikardi, ali modni brend je to demantovao. Procenjuje se da Viktorija Bekam i njen suprug, bivši fudbaler Dejvid, koji imaju četvoro dece, vrede 355 miliona funti.\nOdlazak Ikardi iz firme sledi nakon izveštaja da je modna marka Viktorije Bekam u gubitku od 46 miliona funti. Na računima dostavljenim ranije ovog meseca revizori su upozorili na "značajnu sumnju" u mogućnost firme da nastavi s radom nakon što je zabeležila gubitke od 11,8 miliona funti 2019. godine i 12,3 miliona funti 2018. godine.\n- To je ono što Viktoriji daje identitet, ona voli svoj brend i, uprkos očitim preprekama, strastvena je u tome - rekao je jedan njen poznanik.\nProšlog meseca pokazalo se da su Viktorija i Dejvid plaćali sebi 40.000 funti dnevno zahvaljujući dobiti njegove kompanije "DB Ventures", koja je pokrivala Viktorijine gubitke prethodnih godina.\nIscurili delovi gostovanja princa Harija i Megan kod Opre: Otkrili šokantne detalje o porodici\nNišta od egzotične destinacije: Sofija i Luka će se venčati u Srbiji bez "pompeznog slavlja"\nĆerka Mileta Kitića smuvala reprezentativca Srbije koga procenjuju na 40.000.000 evra?\nMladi fudbaler pogođen pivskom flašom u glavu na utakmici treće lige


Ostale vesti – Page 19 – Streljački savez Beograda\nSrpskim takmičarima 11 odličja u Osijeku\nSrpski strelci su se sa tradicionalnog turnira u Osijeku, na kome se okupilo više od 200 strelaca iz 13 država, vraćaju sa 11 medalja, a najveći udeo u uspehu imali su takmičari beogradskih klubova. Turnir je podeljen u dva dela, na „Božićni kup“ i „Veliku nagradu Osijeka“. Božićni kup Na „Božićnom kupu“ naši takmičari su\nSrpski strelci su nanizali visoke plasmane i dobre rezultate na 42. “Trofeju Mladosti” koji je ovog vikenda održan u Zagrebu. Naši takmičari su osvojili četiri medalje, a dobrom bilansu najviše su doprineli strelci beogradskih klubova. Damir Mikec (Policajac) i Zorana Arunović (Olimpik 011) su trijumovali u takmičenjima vazdušnim pištoljem, a Andrea Arsović (Partizan) je bila\nSavetovanje “Medicinska edukacija sportskih stručnjaka” 30. novembra\nZdravstvena komisija Sportskog saveza Beograda će u petak, 30. novembra, organizovati stručno savetovanje “Medicinska edukacija sportskih stručnjaka – novi ciklus 2018”. Skup će biti održan u zgradi Fakulteta za sport (Ulica Narodnih heroja 30/1, Novi Beograd), a početak je zakazan za 13 časova. Prof. dr Mithat Blagajac će držati predavanje na temu “Fizički i fiziološki\nOlimpijske nade 2018: Rezime učešča srpskih strelaca\nTakmičari iz Srbije su dobrim rezultatima opravdali očekivanja na 24. turniru Olimpijskih nada u Njitri. Na turniru koji je okupio nekoliko stotina strelaca, učestvovalo je pedesetak srpskih kadeta i juniora, a vratili su se sa 12 medalja. Na turniru su se takmičili strelci iz cele Srbije, a po tradiciji organizator učešća naših kadeta i\nPrethodna vest Strana 1 … Strana 17 Strana 18 Strana 19 Strana 20 Strana 21 … Strana 29 Sledeća vest


Vesti online / Vesti / Srbija / Zmije u Beogradu, nema razloga za paniku\nZmije u Beogradu, nema razloga za paniku\nZavod za zaštitu prorode Srbije saopštio je danas da građani Beograda nemaju razloga za paniku i strah zbog pojave zmija, koje su prethodnih dana uočene u više navrata, jer je to, kako je istaknuto, prirodna pojava u ovo doba godine.\nIlustracija: Pojavljivanje zmija u gradu - prirodna pojava\n"Pojavljivanje zmija u aprilu i maju je prirodna pojava za ovu grupu životinja koja u proleće izlazi iz zimovališta. Pored prostora u prirodi, nije neobično da se zmije pojavljuju i u urbanim sredinama, s obzirom da gradska naselja pokrivaju njihova nekadašnja prirodna staništa", navedeno je u saopštenju.\nPrecizirano je da se u prvim prolećnim mesecima može naleteti na zmije uglavnom u onim gradskim prostorima na kojima je prisustvo ljudi manje - podrumima, tavanima, zapuštenim dvorištima i divljim površinama.\n"Zmije tada kreću u potragu za hranom i vodom, a dešava se i da, uplašene i dezorijentisane gradskom bukom, u svojoj potrazi zalutaju i u prometne delove grada", navode iz Zavoda za zaštitu prirode.\nPodsećaju da na teritoriji Beograda obitava pet vrsta zmija i da su sve neotrovne. Zmija se povlači i izbegava čoveka, ali ukoliko dođe do iznenadnog susreta, dovoljno je zastati, bez naglih pokreta, i sačekati da zmija pobegne. Iz zavoda za zaštitu prirode ističu da su zmije u Srbiji zakonom zaštićene vrste, da je zabranjeno njihovo ubijanje, kao i narušavanje njihovih staništa.\nUkoliko neko od građana naiđe na zmiju, može obavestiti Službu komunalne zoohigijene Veterinarske ustanove "Veterina Beograd" na telefon 011/329-3099.\nEkipa te službe, koja je prošla poseban edukativni program Zavoda za zaštitu prirode Srbije, osposobljena je za hvatanje neotrovnih zmija u gradu, kao i za njihovo vraćanje u prirodnu sredinu.


Banja Luka: Obilježavanje Međunarodnog dana ljudskih prava – mojKontakt portal – Radio Televizija Kontakt\nBanja Luka: Obilježavanje Međunarodnog dana ljudskih prava\nAgencija za saradnju, edukaciju i razvoj ACED Banja Luka i Fondacija ,,Udružene žene“ Banja Luka, uz podršku Evropske unije, organizovali su danas različite aktivnosti povodom obilježavanja 10. decembra, Međunarodnog dana ljudskih prava.\nU okviru programa održava se radionica za mlade u organizaciji “DIS” pozorišta mladih. Radionica se sastoji iz dva dijela: u prvom kreiraće se scene na temu ljudskih prava, koje će biti izvedene i pred publikom. Drugi dio radionice posvećen je izradi fotografija ”Stop motion” tehnikom i nosiće poruke posvećene Danu ljudskih prava.\n„Kreativna radionica DIS pozorišta je spoj metodologije rada u grupi sa savremenim teatarskim izrazom. Vrlo zanimljiva i kreativna radionica. Kasnije će i Dolores Letić izvesti monodramu Lilika, komad o neodoljivo iskrenoj djevojčici na pragu puberteta”, kaže za Kontakt radio, Dražen Barišić iz Agencije za saradnju, edukaciju i razvoj iz Banjaluke.\n„Predstava sadrži posebnu pozorišnu tehniku koju nazivamo forum teatar, gdje učesnici tokom razrade problema imaju priliku da direktno i indirektno učestvuju u kreiranju nastavka i završetka radionice. To je pitka pozorišna tehnika koja se često koristi u obradi društveno angažovanih tema”, rekao je Novica Bogdanović, direktor DIS pozorišta mladih iz Banjaluke.\nAktivnosti obilježavanja se organizuju u sklopu projekta ,,Osiguranje pristupa pravdi za svjedoke/žrtve kroz jačanje postojećih i uspostavljanje novih mreža podrške svjedocima u Bosni i Hercegovini“ koji finansira Evropska unija.\nPored Agencije za saradnju, edukaciju i razvoj ACED i Fondacije ,,Udružene žene“, 10. decembar u sklopu navedenog projekta, obilježiće i partnerske organizacije UG ,,Vive žene“ Tuzla i UG ,,Medica“ Zenica.\nU okviru ovog projekta, obilježavanje Međunarodnog dana ljudskih prava, biće organizovano u više gradova BiH: Tuzli, Zenici, Novom Travniku, Mostaru, Bihaću, Goraždu i Livnu.\nŽika Jelić – „Ju grupa“: 53 godine ljubavi prema rokenrolu\nBosić: Tužilaštvo BiH istražuje ugovor o granici sa Crnom Gorom (FOTO)


FoNet portal :: Pretraga / tagId=28586 / position=1\nBlokirana i Slavija\nGrađani koji se protive Zakonu o eksproprijaciji i traže izmene Zakona o referendumu i narodnoj inicijativi blokirali su danas i Slaviju, pa je saobraćaj poptuno zaustavljen prema Nemanjinoj ulici, Kralja Milana, Bulevaru oslobođenja i Mekenzijevoj ulici.\nU Šapcu je,, u 14 sati počeo protest građana na Novom mostu.\nBlokada Novog Pazara\nGrađani Novog Pazara izašli su na protest i blokirali kružni tok u centru grada ispred Gradske uprave, objavio je portal sandzaklive.com\nNarod neće da trpi teror\nPotpredsednik Narodne stranke Miroslav Aleksić pozvao je danas građane da masovno izađu na proteste da bi odbranili državu, zemlju, vodu i vazduh od "režima predsednika Aleksandra Vučića koji razara i rasprodaje Srbiju i pretvara je u rudarsko okno i koloniju".\nNekoliko desetina advokata protestovalo je danas ispred zgrade Generalnog sekretarijata Predsednika Srbije zbog zbog Zakona o eksproprijaciji, Zakona o referendumu i najave izgradnje rudnika Rio Tinto, kao i u znak podrške protestima građana širom Srbije koji se održavaju istim povodom.\nProtesti legalni i legitimni\nSkupština slobodne Srbije pozvala je danas građane na miran protest zbog legitimnih prava koja su im ugrožena i istakla da su protesti legalni i legitimni.\nMirni građanski protesti legitimno su pravo građana da iskažu svoje mišljenje i nezadovoljstvo odlukama koje donosi vlast, a kad vlast donosi loše odluke građani imaju pravo na protest, ali i građansku neposlušnost, ocenjeno je danas u zajedničkom saopštenju stranke Zajedno za Srbiju (ZZS) i Otvorene građanske platforme AKCIJA.\nPodrška protestu građana\nPredsednik Stranke slobode i pravde (SSP) Dragan Đilas izjavio je večeras da ta stranka podržava proteste koji se organizuju zbog donošenja zakona o referendumu i eksproprijaciji, jer smatra da je to građanski protest, a najavio je da će u subotu biti na ulici.


Selaković i Petković: Skandalozna politička drskost Vjose Osmani – Dnevni Magazin\nSelaković i Petković:…\nSelaković i Petković: Skandalozna politička drskost Vjose Osmani\nMinistar Selaković je rekao da su “poruke predstavnika Prištine da će preispitati Briselski sporazum kako bi ‘resetovali’ dijalog sa Beogradom neviđena politička drskost, i zahtevaju hitnu i oštru reakciju svih koji žele trajnu stabilnost i mir na Zapadnom Balkanu”.\nSelaković je u saopštenju naglasio da su današnje poruke Vjose Osmani eufemizam za blokadu dijaloga, jer rezultati dijaloga Beograda i Prištine nisu, kako je rekao “švedski sto, sa kojeg se može birati šta će biti primenjeno a šta ne”.\nNaveo je da se obistinjuju predizborne poruke Aljbina Kurtija da će dijalog sa Beogradom biti nisko na listi njihovih prioriteta. To je, kazao je, danas definitivno i potvrđeno, što zapravo znači da Kurtija uopšte ne zanima dijalog ili kompromis.\nUpozorio je da Priština godinama, preciznije čitavih osam godina, odbija da sprovede svoju jedinu pravu i suštinsku obavezu iz Briselskog sporazuma, a to je formiranje Zajednice srpskih opština.\nTo je, istakao je, i danas Beogradu i međunarodnoj zajednici jasno poručeno da je izbegavanje obaveza, manipulisanje i laž standard, a ne incident, u delovanju prištinskih političkih struktura.\n“Očekujem da međunarodna zajednica, posebno države koje otvoreno i intenzivno podržavaju Prištinu, u interesu stabilnosti i mira u regionu zauzdaju i disciplinuju svoje pulene”, poručio je šef diplomatije.\nPetković: Bilo kakva revizija nedopustiva\nPetar Petković direktor kancelarije za KiM je istakao da svi sporazumi postignuti u okviru briselskog dijaloga Beograda i Prištine moraju biti primenjeni kako bi bilo kakav sadržajan nastavak razgovora bio moguć.\n“Priština svaki put kada se konstituiše nov sastav privremenih institucija samouprave preti preispitivanjima i poništavanjima dogovora iz Brisela, i jasno je da nekome ko nastupa s takvih pozicija nije iskreno stalo do dogovornog rešavanja problema”, ističe se u saopštenju Petra Petkovića.\nOcenio je da Vjosa Osmani sporazume postugnute u sklopu Briselskog dijaloga može da proučava i preispituje samo kao materijal za primenu dogovorenog, a da bilo kakva revizija onoga što je nastalo kao plod mukotrpnog truda nije dopustiva.\n“Očekujem da se na ovakvu političku drskost i pokušaj izbegavanja preuzetih obaveza ne gleda blagonaklono ni u Briselu niti u drugim evropskim prestonicama”, naveo je direktor Kancelarije za KiM.\nNaglasio je da Beograd ostaje opredeljen za dijalog kao jedino razumno sredstvo rešavanja nesuglasica, ali da je kao što je bezbroj puta poručeno, za dijalog potrebno dvoje.\n“Nedosledna, prevrtljiva i verolomna politika koju su odlučili da vode Kurti i Osmani samo je još jedna potvrda loših namera Prištine i udaljava nas i od dogovora i od stabilizacije prilika u regionu”, zaključio je Petković.\nPrva javna rasprava o predlogu za promenu Ustava zakazana za 29. april


Svako četvrto dete u Srbiji rodi se vanbračno - Bebac.com\nSvako četvrto dete u Srbiji rodi se vanbračno\n04.08.2020. / Izvor: Politika.rs\nDa li klasična porodica koju čine mama, tata i dete polako odlazi u istoriju?\nSvako četvrto dete u Srbiji rodi se van braka, pokazuju najnoviji rezultati Evropskog statističkog biroa, koji govore da je od 64.399 beba koje su došle na svet prošle godine, čak 26,8 odsto njih rođeno van braka, prenosi „Politika“.\nDa vetrovi emancipacije sve snažnije duvaju ovim delom Balkanskog poluostrva govori i podatak da je 2000. godine tek svaka peta žena otišla na porođaj bez burme, što znači da je za manje od dve decenije značajno porastao broj majki koje se odlučuju na vanbračno rađanje. Statistika Evropskog statističkog biroa svedoči da broj vanbračno rođene dece raste na celom starom kontinentu, a tokom protekle godine čak 42 odsto svih novorođenčadi u Evropi spada u ovu kategoriju.\nČak u osam država članica Evropske unije više od polovine dece rođeno je van braka – u Bugarskoj, Sloveniji, Portugaliji, Švedskoj, Danskoj, Estoniji i Holandiji, a Francuska je evropski „šampion“ kada je u pitanju broj emancipovanih majki. U ovoj zemlji se čak 60 odsto mališana danas rađa van braka. Sa druge strane su zemlje u kojima vlada kult porodice i tradicionalno shvatanje braka – u Grčkoj, Hrvatskoj, Litvaniji i Češkoj više od 70 odsto dece rađa se u braku.\nKo su žene koje se odlučuju da rode dete van braka? Istraživanje Biljane Stanković, naučne saradnice Instituta društvenih nauka, pročitajte klikom na link Politika.rs >>\nBrak ili vanbračna zajednica? >>\nVanbračna deca: Idu li brak i sloboda zajedno\nU Srbiji 26,8 odsto dece rođeno vanbračno


Press Online :: Svet :: Broj umrlih od korona virusa DOSTIGAO 3.000, u Kini zabeležen veliki pad zaraženih u jednom danu, a u svetu RAST\nBroj umrlih od korona virusa DOSTIGAO 3.000, u Kini zabeležen veliki pad zaraženih u jednom danu, a u svetu RAST\nBroj umrlih od korona virusa u svetu dostigao je 3.000, nakon što je Kina prijavila još 42 nova slučaja, ali su smrtni slučajevi zabeleženi u deset drugih zemalja.\nNajveći broj umrlih, više od 90 odsto, je u centralnoj kineskoj provinciji Hubei u kojoj se virus pojavio krajem prošle godine. Najviše smrtnih slučajeva van Kine je u Iranu, gde je preminulo više od 50 ljudi i Italiji, sa više od 30 umrlih.\nŠirom sveta zabeleženo je skoro 90.000 slučajeva, a broj zaraženih sada brže raste van Kine nego unutar te zemlje, prenosi BBC.\nKako navodi Svetska zdravstvena organizacija, većina zaraženih ima samo blage simptome korona virusa, a stopa smrtnosti je između dva i pet odsto.\nOrganizacija kao poređenje ukazuje na to da je prosečna smrtnost od sezonskog gripa oko 0,1 odsto, ali da je visokozarazan i da svake godine od njega umre i do 400.000 ljudi.\nDok broj zaraženih u Kini opada, u ostalom delu sveta beleži se veliki porast slučajeva oboljevanja.\nU najugroženijoj zemlji Evrope, Italiji, broj zaraženih se duplirao za 48 sati. Broj umrlih u toj zemlji je najmanje 34. a potvrđena su 1.694 slučaja zaraze.\nPrvi slučajevi koronavirusa u Indoneziji\nU Indoneziji su zabeležena prva dva slučaja korona virusa, nakon što su dve osobe koje su bile u kontaktu sa zaraženim državljaninom Japana bile pozitivne na testu, saopštio je danas indonežanski predsednik Joko Vidodo.\nOn je precizirao da su u pitanju 64-godišnja žena i njena 31-godišnja ćerka, koje su bile u kontaktu sa japanskim državljaninom koji živi u Maleziji i koji je bio pozitivan na testu kada se u tu zemlju vratio iz Indonezije.\nVidodo je rekao da su dve žene hospitalizovane u bolnici za infektivne bolesti u Džakarti, prenosi Rojters.\nPotvrda prvih slučajeva dolazi nakon što su vlasti branile svoj skrining proces od kritika medicinskih eksperata koji su zabrinuti zbog nedovoljnog opreza i rizika od neotkrivenih slučajeva u toj azijskoj državi koja broji više od 260 miliona stanovnika.\nZatvorena privremena bolnica u Vuhanu\nKineski grad Vuhan, koji je u epicentru epidemije virusa korona, zatvorio je danas prvu od 16 improvizovanih bolnica nakon što su iz nje otpušteni poslednji pacijenti koji su se oporavili, javila je danas državna televizija.\nIz bolnice su otpuštena poslednja 34 pacijenta. U Vuhanu je do 28. februara napravljeno 16 privremenih bolnica sa 13.000 dodatnih kreveta, a do sada je u ovim centrima lečeno 12.000 ljudi.\nBroj bolničkih kreveta u Vuhanu je povećan sa 5.000 na 23.000. Istovremeno je zabeležen značajan pad broja novih slučajeva zaraze u provinciji Hubei i njenom glavnom gradu Vuhanu, ali je zemlja i dalje na oprezu, pošto se dešava da su Kinezi koji se vraćaju kući pozitivni na testu.\nProvincija Hubei registrovala je manje od 200 novih slučajeva zaraze prvi put u jednom danu od januara. Hubei je juče imao 196 potvrđenih slučajeva, saopštila je danas Nacionalna komisija za zdravstvo, što je veliki pad u odnosu na 570 dan ranije i najmanje od 24. januara.\nU Vuhanu su zabilježena 193 nova slučaja zaraze i to je najmanje od 26. januara.\nU Kini pad broja zaraženih u jednom danu, 202 nova slučaja\nU kopnenom delu Kine u nedelju su potvrđena 202 nova slučaja korona virusa, što je veliki pad broja obolelih u jednom danu, s obzirom na to da su prethodnog dana zabeležena 573 nova slučaja, saopštila je danas Nacionalna zdravstvena komisija.\nTako je ukupan broj potvrđenih slučajeva korona virusa u Kini dostigao 80.026, prenosi Rojters.\nBroj smrtnih slučajeva u Kini juče je porastao za 42 i dostigao cifru od 2.912. Svi jučerašnji smrtni slučajevi desili su se u centralnoj provinciji Hubei, epicentru epidemije, a 32 osobe od tog broja umrle su u glavnom gradu Vuhanu. U toj provinciji juče je, prvi put od januara, prijavljeno manje od 200 novih slučajeva korona virusa.\nU Hubeiu je u nedelju potvrđeno 196 novih slučajeva, što je veliki pad broja obolelih u odnosu na prethodni dan, kada je zabeleženo 530 novih slučajeva.


Univerzitet u Kembridžu će pokrenuti decentralizovano tržište karbonskih kredita na Tezos blockchainu - Binance Pump Signals for Cryptocurrency\nUniverzitet u Kembridžu će pokrenuti decentralizovano tržište karbonskih kredita na Tezos blockchainu\nUniverzitet se nada da će preseljenje sigurno povećati finansiranje za masovno očuvanje, kao i kampanje za rekonstrukciju.\nU vijestima u petak rano ujutro, Univerzitet u Cambridgeu je predstavio da će zasigurno izgraditi jedinstveno decentralizirano tržište karbonskih kredita kao pomoć međunarodnim inicijativama za pošumljavanje. Njegov najbolji cilj bi svakako bio da podstakne poticanje opcija očuvanja zasnovanih na prirodi, ili NbS, kao što je pošumljavanje, putem monetarnih alata. Organizacija zamišlja da će kupci karbonskih dugova sigurno moći čvrsto i direktno finansirati poslove NbS-a putem sistema.\nKampanja, koja se naziva Cambridge Center for Carbon Credits, ili 4C, bazirana je na Odsjeku za računarske nauke i tehnologiju, kao i na Institutu za istraživanje očuvanja. Naučnici kao i naučnici će sigurno izgraditi tržište na Tezosu (XTZ) blockchain Tezos je mudar sporazum blockchain koji omogućava pojedincima da glasaju o administrativnim procedurama koje su predstavili dizajneri. Mreža je prepoznata po svojoj ekološkoj prirodi.\nRanije ove godine, Tezos dizajneri su tvitali da proizvodnja 3 nezamenljiva simbola, ili NFT, na Tezos blockchainu generiše.00054 funti ugljen-dioksida, za razliku od 915 funti CO2 za potpuno iste NFT-ove proizvedene na Ethereum (ETH) blockchainu.\nAnil Madhavapeddy, 4C-ov supervizor, objavio je pridržavanje deklaracije koja se odnosi na tehnički napredak:\nAmerički senator podnio je rezoluciju o dozvoli plaćanja kriptovalutama u kompleksu Capitol\nWEF 2022: Izvršni direktor Ripplea otkriva da je posjetio SEC nekoliko puta prije nego što je pokrenuta tužba\nBitcoin zadržava 41 dolara jer povlačenja na BTC berzi odgovaraju rekordnim nivoima


RTCG - Radio Televizija Crne Gore - Nacionalni javni servis :: Ekonomija :: Do 15 sati isplaćeno 14,06 miliona eura\nATLAS BANKA 24. 04. 2019. 13:32 >> 15:49 0\nDo 15 sati isplaćeno 14,06 miliona eura\nNa šalterima banaka određenih za isplatu garantovanih depozita Atlas banke u stečaju, do 15 sati je isplaćeno 14,06 miliona eura za 1,62 hiljade deponenata.\nIz Fonda za zaštitu depozita (FZD) saopšteno je da je u deset sati počela isplata garantovanih depozita za ukupno 90,02 hiljade deponenata Atlas banke i da se ona obavlja bez zastoja i prigovora.\n„Na 75 isplatnih mjesta Crnogorske komercijalne (CKB), Hipotekarne, NLB i Societe Generale banke Montenegro do 15 sati je isplaćeno 14,06 miliona eura za 1,62 hiljade deponenata“, navodi se u saopštenju FZD.\nUkupni depoziti kod Atlas banke, u koju je 5. aprila uveden stečaj, iznose 186,44 miliona eura, od čega je 89,59 miliona garantovanih.\nZakonom o zaštiti depozita definisane su obaveze FZD-a da obavi obračun i počne isplatu garantovanih depozita u roku od 15 radnih dana od uvođenja stečaja.\nIz Fonda je ranije objašnjeno da deponenti mogu preuzeti garanovani depozit u narednih deset godina, od čega u periodu od tri godine kod navedenih banaka. Nakon toga depoziti se mogu preuzeti direktno od Fonda.\nProdaju nepokretnosti za skoro 850 hiljada eura\nTodorović pušten da se brani sa slobode\nMoglo je doći do gubitka po Atlas banku


"Današnja sjednica među pet najvažnijih datuma od konstituisanja Srpske"\nSrpski član Predsjedništva BiH Milorad Dodik rekao je da će današnja sjednica Narodne skupštine Republike Srpske sigurno biti svrstana među pet najvažnijih datuma od konstituisanja Republike Srpske, donošenja Ustava i nekih drugih istorijskih datuma.\nDodik je istakao da je važno srpsko jedinstvo na sutrašnjoj posebnoj sjednici parlamenta, jer je ona u rangu najznačajnijih događaja za srpski narod na ovim prostorima.\nOn je rekao za ATV da će sjednica Narodne skupštine biti fokusirana na to da se pripremi informacija o stanju u oblasti odbrane, indirektnih poreza, VSTS-a, više od 140 oblasti gdje je nezakonito intervenisao visoki predstavnik i da se o tome obavi rasprava, te da se o tome donesu ranije predloženi i poznati zaključci.\nDodik je rekao da se zaključci odnose na to da se zadužuje Vlada Republike Srpske da izuči te oblasti i da pripremi zakonodavstvo i normativno uređenje tih oblasti na najbolji mogući način u interesu Republike Srpske.\nOn je naveo da se Republika Srpska nikada nije bavila pitanjima koja bi izazvala rat, ali da su neki koji nisu imali odgovore na to što Srpska radi smatrali su da je najbolje da prijete ratom i da na taj način pokušaju spriječiti tu vrstu priče.\nDodik je rekao da će biti održana posebna sjednica Narodne skupštine Republike Srpske koju su osporavali mnogi, od opozicije koja je pričala da se to nikada neće desiti, ističući da je važno da se na sjednici pokaže srpsko jedinstvo.\n"BiH ostaje sve ono što je po Ustavu BiH, a po Ustavu ono što pripada Republici Srpskoj od sutra počinje proces regulisanja tih nadležnosti na način kako je to u interesu Republike Srpske", istakao je Dodik.\nOn je rekao da će možda neka od tih nadležnosti ostati na nivou BiH, ali u bitno redefinisanom obliku, a s druge strane mnoge od njih biće vraćene u nadležnost Republike Srpske.\n"Kukavicama nema mjesta u politici gdje se odlučuje o tako važnim stvarima za budućnost naroda i nacije i oni svoju sklonost da se boje moraju da upražnjavaju na nekom drugom mjestu", naglasio je Dodik.\nKomentarišući izjavu potpredsjednika Narodne skupštine Republike Srpske Denisa Šulića da za predstavnike OHR-a nema mjesta na sutrašnjoj sjednici parlamenta Republike Srpske, Dodik je rekao da je pravo Narodne skupštine i njenog rukovodstva da određuje kakav će režim same sjednice biti.\n"OHR izaziva priču da li postoji ili ne postoji. Mi mislimo da OHR ne postoji. Ako ne postoji visoki predstavnik, a ne postoji, onda ne postoji ni kancelarija visokog predstavnika", pojasnio je Dodik.\nDodik je podsjetio da Dejtonski sporazum ne poznaje kancelariju visokog predstavnika niti osoblje visokog predstavnika, ako njega nema.\n"Za nas ne postoji visoki predstavnik. Ima neko ko se tamo tako predstavlja, ali on u suštini nema nikakve ingerencije i mi ne možemo da prihvatimo njegove manifestacije bilo kog oblika", napomenuo je srpski član Predsjedništva BiH.\nDodik je rekao da su OHR i neki drugi stranci zvali telefonom neke poslanike, prijetili im, molili ih i tražili da se ne pojavljuju na sjednici i da se drugačije ponašaju, dodajući da je to u skladu sa njihovom praksom od prije dvije decenije da nastoje da na taj način lome otpor.\n"Sve je počelo onog trenutka kada je Eskobar svjedočeći na kongresnom odboru SAD rekao kako je uspio da razbije jedinstvo u odbrani Republike Srpske jer je opozicija pristala da radi kako on misli da treba, u suštini to znači da nema odbrane Republike Srpske", rekao je Dodik.


Đere "počistio" upornog Ramos-Vinjolasa • RTK\nSrpski teniser Laslo Đere u prvom kolu Rolan Garosa savladao je Alberta Ramosa-Vinjolasa sa 3-0 u setovima.\nLaslo je drugi srpski teniser koji izlazi na teren u Parizu, posle Janka Tipsarevića, koji je poražen posle velike borbe i pet setova i na njegovu sreću prošao je dosta bolje od starijeg kolege, pošto je ostvario trijumf od 3-0 i čeka Alekseja Popirina u drugom kolu Rolan Garosa.\nMeč su oba tenisera počela veoma sigurno, Đere i Ramos su osvojili uvodne gemove sa po jednim izgubljenom poenom. Ubrzo je Đere uspeo da spasi brejk loptu i osvoji gem, pa onda da i sam napravi brejk.\nZatim je Ramos-Vinjolas bio u prilici da "vrati uslugu" Đereu, ali je srpski teniser spasao dve brejk lopte, pa onda da duplim brejkom povede sa 1-0 posle 38 minuta igre.\nVeć na startu drugog seta je bilo veoma interesantno pošto je Ramos-Vinjolas došao do 40:0, ali je srpski teniser spasao sve tri brejk lopte i poveo sa 1:0.\nU naredna četiri gema nije bilo nikakvih iznenađenja, oba tenisera su osvajala gemove na svom servisu da bi Đere pri prednosti od 3:2 na pravio prvi brejk, pa posle nove drame došao do 4:2, da bi duplim brejkom stigao do pobede u drugom setu.\nNa najbolji mogući način je Laslo Đere završio prvi gem. Iako je zaostajao sa 15:30 uspeo je da osvojio tri poena u nizu i da povede sa 1:0 u trećem setu.


Ekologija:Prospekt Šerićke bare | Zivinice.ba\nPočetna » Arhiva » Ekologija:Prospekt Šerićke bare\tZivinice.ba30.07.2009 18:11\nEkologija:Prospekt Šerićke bare\nFederalno ministarstvo okoliša i turizma izdalo je prospekt pod nazivom Šerićka bara, koji rječju i slikom objašnjava ovaj jedinstven močvarni ekosistem, smješten na južnoj strani jezera Modrac.Od nastanka do danas omogućila je opstanak raznovrsnom biljnom i životinjskom svijetu, koji do sada nije istraživan.\n«Zadovoljstvo je što je Federalno ministarstvo okoliša i turizma prepoznalo značaj ekosistema Šerićke bare, na koji smo mi stalno ukazivali, kao na ovaj jedinstveni prostor.Područje je posebno značajno za gniježđenje, hrannjenje i kao odmorište ptica močvarica.\nMočvarna staništa su veoma važna zbog svojih ekoloških osobina, a ubrajaju se među najugroženije ekosisteme zbog isušivanja, onečišćenja i prekomjernog iskorištavanja njihovih resursa», objašnjava nam poznati ekolog Šerića Amir Tursunović.\nProspekt je štampan u kolor tehnici, tekst obuhvata biljni i životinjski svijet, te značaj ekosistema Šerićke bare, koji se očuvao uprkos velikom zagađenju Spreče i njenih pritoka.Bara zauzima prostor dužine 860 metara, širine 250 i dubine 1 metar, dok je obalni dio obrastao močvarnom vegetacijom rogoza i trske, a pokriva znatno veću površinu!\nEkološko udruženje Jezero iz Šerića 2008.godine realizovalo je projekat «Uređenje Šerićke bare», podržan od strane Federalnog ministarstva okoliša i turizma, koji je obuhvatio štampanje prospekta, izgradnju drvenog mola , te pristupnog puta do bare./Š.Gadžo\nNaslovnica prospekta Šerićke bare


Mustafa: Mini Šengen pokušaj uspostavljanja nove Jugoslavije sa Albanijom, bez Hrvatske i Slovenije - Izazov\nMustafa: Mini Šengen pokušaj uspostavljanja nove Jugoslavije sa Albanijom, bez Hrvatske i Slovenije\nNovi magazin 10. novembra 2019. 14:23\nLider Demokratskog saveza Kosova (DSK) Isa Mustafa usprotivio se danas ideji o balkanskom „mini Šengenu“, ocenjujući da je reč o „novoj mini-Jugoslaviji sa Albanijom i bez Slovenije i Hrvatske“.\n„Iako na prvi pogled ideje carinske unije Zapadnog Balkana, zajedničkog tržišta a u novije vreme i ‘mini Šengena’ izgledaju atraktivno, to u suštini vodi ka novoj Jugoslaviji, sa Albanijom a bez Hrvatske i Slovenije. To su ideje koje nismo podržali dok smo vodili vladu i nećemo ih podržati kao DSK, ni u poziciji ni u opoziciji, kao što ne podržavamo promenu državnih granica Kosova“, napisao je Mustafa na Fejsbuku.\nOn je ocenio da bi Kosovo trebalo da teži jedinstvenom evropskom tržištu, u početku kako je to uređeno Sporazumom o stabilizaciji i pridruživanju, i da bi trebalo da postane deo Šengenskog sporazuma, gde su zemlje EU.\n„Mini Šengen nastao je kada projekat koji je u Srbiji osmišljen za carinsku uniju, i ideja za ekonomsku uniju Zapadnog Balkana nisu realizovani, zbog protivljenja Kosova i Crne Gore. Mi bismo ovim sporazumom preneli svoj suverenitet na susedne zemlje, jer se zna da Šengen podrazumeva jedinstvene politike država članica za slobodan prelazak granica bez kontrole. To bi se odnosilo i na mini Šengen koji podržava Srbija i pristalice njene hegemonije“, naveo je Mustafa.\nPrema njegovim rečima, takva politika „udaljava zemlje Zapadnog Balkana od puta evropskih integracija“ i dovodi ih „u evroazijsko utočište kojim dominira Rusija“.\n„To su manevri Srbije koja hoće da potkopa obaveze o normalizaciji odnosa sa Kosovom i priznavanju nezavisnosti Kosova“, ocenio je lider DSK.\nDanašnjem sastanku predstavnika Srbije, Severne Makedonije, Albanije, Crne Gore i BiH u Ohridu nije se odazvao predsednik Kosova Hašim Tači obrazlažući to između ostalog, odbijanjem Srbije i BiH da priznaju Kosovo.\nUhapšen policajac u Mineapolisu koji je umešan u smrt Afroamerikanca\nSvet i ekonomija posle korone – „samoodrživost kao ideja vodilja“\nNATO avioni nad Skopljem\nPlakati s licima rijaliti zvezda zalepljeni na Ministarstvo kulture…\nNataša Vučković: Pravno nasilje predsednika DS\nSvet i ekonomija posle korone – „samoodrživost kao ideja…


Ekonomisti: Do 2050. godine u Srbiji milion stanovnika manje - IndeksOnline.rs\nNaslovna Društvo Ekonomisti: Do 2050. godine u Srbiji milion stanovnika manje\nBEOGRAD – Broj stanovnika u Srbiji smanjiće se u naredne tri decenije za 15 odsto, ili za milion gradjana, rekao je danas profesor Ekonomkosg fakulteta u Beogradu Saša Randjelović. On je na predstavljanju biltena “Kvartalni monitor” o uticaju demografskog pada na privredni rast u Srbiji i regionu, rekao da će smanjenje dve trećine stanovnika od tog broja biti posledica negativnog prirodnog priraštaja, a jedna trećina posledica emigracije.\n“Procenjuje se da će do 2050. godine broj stanovika u Srbiji zbog emigracije biti manji za pet odsto tako da će samo Albanija i Letonija imati veće smanjenje broja stanovnika zbog emigracija”, rekao je Randjelović. Dodao je da će “snažan pad broja stanovnika uticati i na smanjenje kontigenta radne snage u Srbiji za oko petinu, što je, iako nešto malo manje od proseka zemalja centralne i jugoistočne Evrope, veoma zančajno”.\n“To znači da će BDP po glavi stanovnika do 2050. godine biti manji za gotovo četvrtinu”, rekao je Randjelović.\n“Medjutim, nakon isključenja inflacije, dobija se potpuno drugačija slika o kretanju prosečne neto zarade u Srbiji jer je ona kumulativno u tom periodu porasla za 152 odsto, odnosno u proseku godišnje oko 8,5 odsto”, rekao je Vuksanović.\nKako je ocenio “na ovakvo stanje je verovatno uticala ‘siva ekonomija’, odnosno sklonost malih i srednjih preduzeća i preduzetnika da vladinim organima, uključujući Poresku upravu, prijavljuju minimalnu zaradu, iako je isplaćena veća”.


Vauxhall Corsa je najpopularniji automobil u Velikoj Britaniji - Auto Republika\nOpelov mališan beleži vrlo dobre rezultate u svojoj “drugoj kući”.\nDakle, ne radi se ipak o Opelu, nego o Vauxhallu koji je ništa drugo do britanska divizija germanske marke. Ipak, na Ostrvu je ubeležena vrlo loša prodaja u januaru tekuće godine.\nTokom prethodnog meseca, Britanci su kupili svega 90.249 novih automobila, što je pad prodaje od čak 39,2% naspram januara 2020. godine. Prošli mesec ujedno je i najgori start za tržište automobila u UK još od daleke 1970. godine.\nMada umereno optimistične prognoze za 2021. sa kraja prošle godine sada su promenjene, pa se veruje da će se na Ostrvu prodati 1,9 miliona vozila, odnosno 100.000 manje automobila nego što je isprva bilo procenjeno.\nU ovakvim uslovima, Corsa je uspela da zaposedne presto u januaru sa 3.078 isporučenih jedinica. Nema šta, PSA grupacija je napravila odličan posao sa novom generacijom ovog hečbeka koji beleži i veliku popularnost u Nemačkoj.\nNa drugom mestu u Britaniji za januar našla se Kia Sportage uz 2.986 registracija, dok je trećeplasirani Nissan Qashqai sa 2.845 prodatih vozila. Četvrto mesto pripada dugogodišnjem bestseleru u UK – Fordovoj Fiesti. Za američki heč odlučila su se 2.594 kupca.\nNa visokoj petoj poziciji je jedan premijum model – Volvo XC40 (2.201), a prati ga još jedan član ovog segmenta, Mercedes A klase sa 1.859 dostavljenih automobila.\nSedmo mesto zauzeo je Volkswagen Golf koji je stigao do 1.779 potrošača, dok je osmoplasirana sa malo slabijim rezultatom Ford Puma (1.760). Deveta pozicija pripala je još jednom modelu brenda Kia. U pitanju je Niro sa 1.741 prodatim vozilom, dok je Top 10 zaokružio Ford Focus koji je stigao do 1.686 registracija.\ntags: ford fiesta KIA Sportage Nissan Qashqai opel corsa Vauxhall Corsa Velika Britanija\nprevious Volvo ubedljiv na početku 2021. godine\nnext Volkswagen veruje da će ove godine prodati 100.000 primeraka modela ID.4\nLancia će u bliskoj budućnosti plasirati najmanje tri nova automobila


Trampov pravni tim zatražio od Senata da predsednika oslobodi optužbi\nAdvokat Ken Star, član pravnog tima predsednika Donalda Trampa, govori na suđenju u Senatu, 27. januar 2020.\nPravni tim predsednika Donalda Trampa završio je iznošenje argumenata u njegovu odbranu na suđenju u Senatu, pozivom senatorima da ga oslobode optužbi.\n"Izbori se održavaju za samo nekoliko meseci. Amerikanci imaju pravo da biraju svog presednika. Poništavanje prošlih izbora i mešanje u predstojeće bi nanelo ozbiljnu i dugotrajnu štetu američkom narodu i našoj velikoj zemlji. Senat ne može da dozvoli da se to dogodi. Vreme je da se ovo okonča, ovde i sada. Zbog toga pozivam Senat da odbaci ovaj predlog za opoziv", rekao je pravni savetnik Bele kuće Pet Sipoloni.\nTrampovi advokati tvrdili su i da predsednici ne mogu da budu smenjeni s položaja zbog "neodređenih" optužbi o prestupu.\nJedan od predsednikovih advokata, zamenik pravnog savetnika Bele kuće Pet Filibin rekao je senatorima da optužbe demokrata protiv Trampa ne predstavljaju osnov za opoziv. Dodao je da su osnivači Amerike osigurali da pojam opoziva bude usko definisan, sa jasno navedenim prestupima koji bi bili osnova za opoziv.\n"Mora da postoji unapred definisani prestup", rekao je Filibin, poslednjeg dana iznošenja argumenata Trampove odbrane.\n"Ovi osnovi za opoziv moraju da se odbace. To zahtevaju Ustav i pravda", rekao je advokat Džej Sekulov.\nPosle iznošenja argumenata optužbe i odbrane, senatori koji imaju ulogu porotnika imaju po osam sati u sredu i četvrtak da dostave pitanja glavnom sudiji vrhovnog suda Džonu Robertsu, koji predsedava suđenjem.\nKoji je posao glavnog sudije Vrhovnog suda u procesu opoziva predsednika SAD?\nSuđenje u senci neobjavljenje knjige i rasprave o svedocima\nTrampovi advokati su na suđenju u utorak pokušali su da marginalizuju navode iz neobjavljenje knjige bivšeg savetnika za nacionalnu bezbednost Džona Boltona o Trampovoj politici prema Ukrajini, ističući da " ne mogu biti prihvaćeni" na procesu u Senatu.\n"To nije igra procurelih informacija i rukopisa bez izvora", rekao je Sekulov.\nBolton je, prema izveštaju dnevnika Njujork tajms, u radnoj verziji svoje knjige napisao da mu je predsednik rekao da želi da zamrzne vojnu pomoću Ukrajini, od 391 milion dolara, dok Kijev ne sprovede istrage demokrata, među kojima i kandidata za predsedničku nominaciju Džoa Bajdena i njegovog sina Hantera.\nBolton, koji je položaj savetnika za nacionalnu bezbednost napustio u septembru, time je direktno osporio Trampovu verziju događaja u vezi sa Ukrajinom.\nTramp je demantovao Boltonove navode, koji su u centru optužbi protiv američkog predsednika. Demokrate optužuju Trampa da je zloupotrebio položaj tako što je pomoć Ukrajini, koju je Kongres već odobrio toj zemlji za borbu protiv proruskih separatista, iskoristio da bi izvršio pritisak na stranu silu da iznese informacije štetne po njegovog političkog rivala.\nSekretar za pravosuđe demantuje Boltona: Tramp nije činio usluge liderima Kine i Turske\nRepublikanci u Senatu, koji su do sada odbijali da dozvole izvođenje svedoka ili iznošenje novih dokaza, su pod sve većim pritiskom demokrata i pojedinih umerenih republikanskih senatora da pozovu Boltona da svedoči.\nČlan Trampovog pravnog tima, profesor ustavnog prava Alen Deršovic, u ponedeljak je rekao da "ništa u Boltonovim tvrdnjama, čak i ako se dokaže da su tačne, ne dostiže nivo zloupotrebe položaja ili prekršaja koji bi bio osnov za opoziv"\n"Ne možete ponašanje, koje nije osnov za opoziv, pretvorite u ono koje jeste, samo upotrebljavajući izraze kao što su "usluga za uslugu" ili "lična korist".\nRepublikanski senator Lindzi Grejem, Trampov saveznik u Kongresu, napisao je na Tviteru da podržava predlog da se rukopis Boltonove knjige dostavi Senatu, i da se razmotri van očiju javnosti. Kasnije je rekao novinarima da ne podržava zahtev da se Bolton pozove kao svedok.\nLider demokrata u Senatu Čak Šumer odbacio je taj predlog kao apsurdan i naglasio da nema potrebe da se rukopis knjige razmatra iza zatvorenih vrata, osim "ako ne želite da nešto krijete".\nRepublikanski senator Džejms Lenkford pozvao je u ponedeljak Boltona da se oglasi u javnosti, van suđenja u Senatu.\n"Ako Džon Bolton ima nešto da kaže, ima mnogo mikrofona širom zemlje. Trebalo bi da izađe u javnost i počne da priča", rekao je Lenkford.\nRepublikanci u utorak iza zatvorenih vrata raspravljaju o pitanju svedoka.\nPojedini umereni republikanski senatoru, među kojima su Mit Romni i Suzan Kolins, saopštili su da će nove informacije verovatno uticati na najmanje četvoro njihovih kolega da podrže zahtev demokrata da Bolton svedoči.\nHoće li republikanci dopustiti svedoke na suđenju Trampu u Senatu?\nBez obzira na to da li će biti svedoka, očekuje se da će Tramp biti oslobođen optužbi, s obzirom na to da republikanci imaju većinu u Senatu, a za odluku o Trampovoj smeni potrebna je dvotrećinska većina.\nTrampov pravni tim: Smena predsednika bila bi veoma opasna, demokrate traže poništavanje izbora\nTrampov pravni tim priprema agresivnu odbranu u Senatu\nZavršni argument demokrata: Tramp će nastaviti da zloupotrebljava položaj\nDemokrate: Tramp često i namerno zloupotrebljavao moć svog položaja


Urnebesno: Da li je inicijativa Damira Nikšića za legazilaciju kanabisa već usvojena? - Index.ba\nNaslovnica BiH Urnebesno: Da li je inicijativa Damira Nikšića za legazilaciju kanabisa već usvojena?\nUrnebesno: Da li je inicijativa Damira Nikšića za legazilaciju kanabisa već usvojena?\nBašić je za skupštinskom govornicom doslovno “umirao” od smijeha odgovarajući na zastupničko pitanje. Da li je svojim ponašanjem Bašić pokazao da je već usvojena inicijativa Damira Nikšića za legalizaciju kanabisa?\nOsim što je svojim nedoličnim ponašanjem ponizio zastupnike, dodatno ih je omalovažio time što je od njih prije četiri mjeseca tražio da dostave prijedloge i sugestije vezano za Nacrt zakona o koncesijama.\nBašić će ostati upamćen u javnosti i po rečenici “Djelima ćemo mi njih Harkane”, koju je na početku mandata izgovorio predsjedavajući Skupštine KS i predsjednik Naroda i pravde Elmedin Konaković, inače njegov stranački šef.\nPogledajte video sa urnebesnim ponašanjem ministra Bašića.\nPrethodni članakPredsjednik Brazila o misterioznij naftnoj mrlji: Najgore tek slijedi, veća katastrofa\nNaredni članakSuspendovani udžbenici Mustafe Spahića iz medrese u Novom Pazaru


Redžepi: Integracijom možemo rešiti naše probleme – Radio Gora\nRedžepi: Integracijom možemo rešiti naše probleme\nProblemi nevećinskih zajednica na Kosovu nisu novi, oni postoje svih ovih godina i kreću se od zapošljavanja do diskriminacije, izjavila je u specijalnom intervjuu za RTK2 potpredsjednica Vlade Kosova Emilija Redžepi. Redžepi smatra da bi većom uključenošću zajednica moglo rešiti većinu problema, jer kako je istakla, integracijom i afirmacijom možemo poboljšati vladavinu prava na Kosovu.\nPotpredsjednica Vlade Kosova Emilija Redžepi rekla je da je od stupanja na ovu dužnost posvećena rešavanju problema koji tište nevećinske zajednice, a koji su povezani sa poslom, jezikom, ali i rasnom diskriminacijom.\n„Ne poštuje se Zakon o zaposlenosti manjinskih zajednica, velika problematika je oko prevodilaca, prevodilačkih službi po institucijama, upotreba jezika u administraciji je jako problematična, ne sprovodi se Zakon o upotrebi zvaničnih jezika na celokupnoj teritoriji Kosova. Imamo i diskriminaciju određenih zajednica, u pitanju je rasna diskriminacija“, naglasila je Redžepi.\nZamjenica premijera najavljuje da će uskoro izaći sa zaključkom u kome će izneti ovu problematiku, te ističe da je stav premijera Aljbina Kurtija identičan njenom, a to je da se većom integrisanošću i afirmacijom zajednica može poboljšati vladavina prava.\n„Zbog činjenice da smo izolovani, da se neka zajednica oseća diskriminisano (Aljbin Kurti) želi da se pozabavi time i da da manje više prostora od onoga što je bilo ranije. Svaka zajednica će biti uvažena onako kako Ustav Republike dozvoljava i činjenica da je vladin program baziran na socijalnoj politici koja dotiče sve naše građane, ja ću lično pratiti kakvu će korist sve zajednice imati od toga“, dodala je Redžepi.\nPremijer Aljbin Kurti na dnevnom nivou komunicira sa pripadnicima srpske zajednice i otvoren je za saradnju sa svim zajednicama, kazala je Redžepi i dodala da će obzirom da je ona zadužena za nevećinske zajednice dati svoj maksimum da uspostavi blisku saradnju i dijalog koji bi rešio mnoga pitanja i razbio predrasude između zajednica.\nPotpredsjednica Vlade Kosova Emilija Redžepi bila je gost RTK2 povodom osam godina od osnivanja kanala na srpskom jeziku.


Zvezda, Spartak, Dinamo i Željezničar u polufinalu\nTanjug 4. juna 2021. 19:12\nZLATIBOR – Mladi fudbaleri Crvene zvezde, subotičkog Spartaka, zagrebačkog Dinama i Željezničara iz Sarajeva, plasirali su se u polufinale turnira „Kup prijateljstva“, koji se za igrače do 19 godina održava na Zlatiboru.\nCrvena zvezda je lako i ubedljivo savladala tuzlansku Slobodu 3:0.\nU centru pažnje ponovo je bio talentovani napadač Aleksandar Kahvić koji je opet zatresao mrežu i sa šest postignutih golova postao najbolji strelac u istoriji turnira koji okuplja najbolje ekipe sa prostora bivše Jugoslavije.\nZagrebački Dinamo je u derbiju četvrtfinala eliminisao Partizan i to tek posle boljeg izvođenja penala 6:5, nakon štoje u regularnom toku meča bilo nerešeno – 2:2. Plasman u polufinale, takođe sa bele tačke, izborio je i Željezničar koji je u penal ruletu bio uspešniji od branioca titule Vojvodine.\nMeč je završen rezultatom 1:1, a tim iz Sarajeva je posle penala slavio 9:8.\nPobedom nad ekipom Sarajeva rezultatom 2:1, među četiri najbolje ekipe plasirao se i subotički Spartak koji će u borbi za finale igrati protiv Dinama.\nU drugom polufinalom meču sastaju se Crvena zvezda i Željezničar.


Dodik: Šarović i Borenović tražili da budem sklonjen sa političke scene - Leutar.net\n18. februara 2022. LEUTAR Heklanje u mozak, Magazin 1\nBANJALUKA – Lider SNSD-a Milorad Dodik izjavio je večeras da su predsjednici SDS-a Mirko Šarović i PDP-a Branislav Borenović tražili od SAD i zapadnih zemalja da mu budu uvedene sankcije i da bude sklonjen sa političke scene.\n„Bez obzira na sve, spreman sam na ličnu žrtvu. Cilj mi je da sačuvam Republiku Srpsku, srpski narod i njegova prava“, rekao je Dodik večeras novinarima u Donjoj Piskavici kod Banjaluke.\nDodik je naglasio da Republika Srpska ima prijatelje u EU i svijetu.\n„Ranije je bilo malo zemalja koje su bile spremne stati iza Republike Srpske, osim Rusije. Vidjećete sad u ponedjeljak u EU kako to izgleda, u Savjetu Evrope i na nekim drugim mjestima“, izjavio je Dodik, koji je i srpski član Predsjedništva BiH.\nOn kaže da se mora izdržati administraciju predsjednika SAD Džozefa Bajdena jer ima još dvije i po godine mandata, dok, kako ističe, specijalni izaslanik SAD za zapadni Balkan Gabrijel Eskobar „više nema ništa“.\n19. februara 2022. at 09:00\nVjerujem u to, jer je to jedini način da dođu na vlast. Ali, interesuje me ko je pravio spisak za smjenu 40 čelnika SDS-a, prije nkih 15 godina, od čega se nikad nije oporavila ?


Župljanin: Pronađeno oružje dokaz opasnosti od migrantske krize\n24/09/2018 | 15:51 ⇒ 16:06 | Izvor: SRNA\nDekan Fakulteta za bezbjednost i zaštitu u Banjaluci Slobodan Župljanin izjavio je da je poslije pronalaska oružja i municije kod migranata jasno kolika opasnost prijeti od migrantske krize i da su nadležni organi u BiH zatvarali oči pred tom prijetnjom i zabijali glavu u pijesak.\nŽupljanin je podsjetio da je iz Republike Srpske u više navrata upozoravano na moguće teške posljedice migrantske krize, ali da nadležni u BiH nisu reagovali.\n- Očigledno je da nisu dovoljno obezbijeđene spoljne granice i da migranti ulaze u BiH potpuno nekontrolisano. Događaj iz Sarajeva, gdje je pronađeno naoružanje i municija koji pripadaju migrantima, veoma je zabrinjavajući za sve građane BiH jer dobro znamo na koji način to može da bude upotrijebljeno - rekao je Župljanin za Srnu.\nOn je dodao da se migranti potpuno nekontrolisano kreću kroz BiH i da se ne zna ni ko su niti sa kojim ciljem su došli.\n- Kada se malo pažnje posveti tom problemu vrlo lako se dođe do toga da većina njih ulazi sa nečasnim namjerama, odnosno da ovdje proizvedu nove sukobe i incidente - ocijenio je Župljanin i dodao da bi se daljom analizom vjerovatno uvidjelo da je jedan broj njih već boravio u BiH u jedinici "El mudžahedin".\nPrema njegovim riječima, krajnje je vrijeme da nadležni na nivou BiH ozbiljno shvate prijetnju i da se suoče sa migrantskom krizom i mogućim posljedicama.\n- Stalno čujemo priče o razmatranju informacija, kao što je i do sada radio Savjet ministara, ali nisu preduzete konkretne aktivnosti da bi migrantska kriza bila stavljena pod kontrolu. Migranti doživljavaju BiH kao svoje stanište i parking, odakle će praviti planove ili na osnovu već napravljenih planova djelovati i praviti incidente koji nikome u BiH ne mogu donijeti ništa dobro - kaže Župljanin.\nOn je istakao da je sada jasno da su upozorenja u vezi sa rizicima od migrantske krize, koja su dolazila iz Srpske, bila osnovana i da nisu predstavljala sijanje straha kao što su tvrdili pojedini predstavnici Srpske u institucijama BiH.\n- Samo naivni mogu da misle da je širen neopravdan strah. Niko ne namjerava da sije strah, već da ukaže na ozbiljne prijetnje i probleme koje nosi migrantska kriza. Može li biti bolji dokaz od toga da je kod migranata pronađeno oružje i municija - rekao je Župljanin.\nOn je zaključio da je bezbjednost građana dodatno ugrožena i da svakim danom postaje sve ugroženija, te da je krajnje vrijeme da službe koje su zadužene za ovaj problem otvore oči i izvuku glavu iz pijeska.\nPolicija Kantona Sarajevo uhapsila je dva migranta iz Sirije i Alžira, a uviđajem na više lokacija pronašla je veću količinu naoružanja.\nPortparol MUP-a Kantona Sarajevo Suvada Kuldija potvrdila je za Srnu da je policija u Ulici franca Lehara pokušala da legitimiše dva lica koja su pokušala pobjeći, ali su uhapšena.


Opet sporna prodaja KAP-a – Bankar.me\nFebruary 10, 2015 ENERGETIKA, SVE VIJESTI Leave a comment\nDržava Crna Gora još ne zna da li će kompanija Uniprom, vlasnika Veselina Pejovića, u predviđenom roku, odnosno do 10. marta, uplatiti preostala 24 miliona eura za kupovinu podgoričke fabrike.\n“Ponuda Uniproma je bila uslovljena ispunjenjem određenih obaveza i da bi ona bila izvršena moraju biti ispunjeni svi uslovi. Ima određenih problema oko ispunjenja ponude, ali vidjećemo da li ćemo uspjeti da ispunimo sve uslove. Imovina KAP-a je dosta složena i puno je imovinskih i svakih drugih poteškoća. Kupac sa pravom traži da ono za šta daje svoj novac bude čisto i bez smetnji, kako bi onog momenta kada plati punu kupoprodajnu cijenu računao da je to što je kupio stvarno njegovo”, rekao je Perišić, ukazujući da treba razumjeti potrebe Uniproma.\nPOJMOVIKAP Kombinat Aluminijuma Podgorica Kombinat Aluminijuma Podgorica Norveška prodaja KAP-a Tablet za žene\nPrevious Rajfajzenbank prodaje banke u Poljskoj i Sloveniji\nSljedeći Najveća mjesečna zarada u Crnoj Gori u prošloj godini 69 hiljada eura!


Zatvoren konkurs za Sakura stipendije 2021/2022 OBJAVA dobitnika stipendije i studijskog putovanja u Japan – 15. JUNA – Plodna Zemlja\nZatvoren konkurs za Sakura stipendije 2021/2022 OBJAVA dobitnika stipendije i studijskog putovanja u Japan – 15. JUNA\nDeseti, jubilarni konkurs za Sakura stipendije koji organizuje kompanija Japan Tobacco International u saradnji sa Ambasadom Japana, zvanično je zatvoren u ponedeljak, 11. maja 2021. godine.\nU okviru ovogodišnjeg Sakura konkursa, predloge svojih istraživačkih radova poslalo je skoro stotinu mladih studenata i istraživača širom Srbije, ali i okolnih zemalja. Učesnici su, odgovarajući na širok spektar ponuđenih oblasti – od japanskog jezika i književnosti, kulture, društvenih i tehničkih nauka, do psihologije, ekonomije i Kaizen filozofije, imali priliku da izraze svoju kreativnost i maštovitost.\nNa adresu kompanije pristiglo je mnoštvo zanimljivih, inovativnih i originalnih predloga, a nakon zasedanja stručne komisije, rezultati konkursa i najbolji predlozi radova biće objavljeni 15. juna 2021. godine.\nPo prvi put ove godine, pored stipendije koja iznosi 100.000 dinara, JTI će dobitnicima omogućiti da svoje radove upotpune istraživanjem na studijskom putovanju u Japanu, koje će se realizovati kada epidemiološka situacija to bude dozvolila.\nKonkurs za Sakura stipendije pokrenut je 2011. godine, sa ciljem da podstakne perspektivne mlade ljude da na ovaj način ojačaju prijateljske veze između Srbije i Japana, ali i da istraže dobre japanske prakse koje se mogu primeniti u Srbiji i doprineti njenom jačanju i prosperitetu. Pravo učestvovanja na Sakura konkursu imali su svi studenti osnovnih, postdiplomskih i doktorskih studija akreditovanih univerziteta u Beogradu, kao i istraživači koji nisu u stalnom radnom odnosu.\nTagoviDobitnici Japan Tobacco International (JTI) Sakura stipendije\nU hotelu METROPOL Palace BEOGRAD Kopaonik biznis forum FOKUS na zdravstvo i obrazovanje


- Održan konstituirajući sastanak Organizacionog odbora 15. Međunarodnog sajma ekologije – EKOBIS 2017\nU Privrednoj komori Unsko-sanskog kantona u BiH održan prvi sastanak Organizacionog odbora 15. Međunarodnog sajma ekologije – EKOBIS 2017.\nOvogodišnja sajamska manifestacija tematizirat će Vodu, odnosno njen sveukupni prirodni, biološki, ekonomski i ekološki značaj za grad Bihać i Unsko-sanski kanton. Upravo ove godine završava generacijski projekt, odnosno uspostava postrojenja za odvodnju i prečišćavanje otpadnih voda u gradu Bihaću. Puštanjem u rad ovog postrojenja kvaliteta vode rijeke Une u samom gradu i nizvodno od mjesta ispuštanja biti će značajno poboljšana što će imati pozitivne efekti na zaštitu prirode i bio diverzitet u cjelini.\nPremijer Rošić je izrazio punu podršku Vlade USK organizaciji sajma, te je naglasio da je Vlada već osugurala financijsku podršku. Savjetnik gradonačelnika Moranjkić je također izrazio podršku i spremnost Grada u organizaciji i realizaciji sajma.\nGeneralni sekretar PK USK Nihad Šušnjar je izvijestio prisutne o već odrađenim aktivnostima u organizaciji sajma, od marketinških aktivnosti do već prijavljenih izlagača.\nOrganizacioni odbor će se sastajati jednom tjedno do početka sajma, a ima za cilj realizirati sajam EKOBIS 2017. u smislu marketinga, organizacije svih pripremnih, provedbenih i završnih aktivnosti za uspješno održavanje sajma koji će održati u Bihaću, od 14. do 16. rujna 2017. godine na prostoru Sportsko- rekreativnog centra Luke.\nViše na službenim stranicama Privredne komore Unsko-sanskog kantona


Interov plan - Pojačanja za ofanzivu iz Mančestera i Barselone - Sportske.net\n"Neroazuri" žele da se uključe u trku za Skudeto, a za tom će im definitivno biti potrebna pojačanja.\nKapelo ima savet za bivši klub, Argentinac je rešenje?Borba za Remzija, novi klub u igri, poznat i favorit za njegov potpis?Barsino rešenje za goruće pitanje, Rakitić dobija poznato društvo?Kazna za Murinja, ali ne i protiv bivšeg kluba?Ma kakav Real, Nejmar ima drugu ideju!\nMilanski Inter se nakon nekoliko godina pauze vratio u Ligu šampiona, a sada uprava kluba želi da podigne stvari na još viši nivo.\nMinulog leta je angažovan veliki broj pojačanja, loše je otvorena sezona, ali su "Neroazuri" iz nedelje u nedelju igrali sve bolje.\nIpak, svesni su u upravi da će im za borbu sa Juventusom u Seriji A biti potreban još jači tim, pa su krenuli sa razradom strategije za predstojeće prelazne rokove.\nU italijanskim medijima su se pojavile informacije o dve želje kluba, u pitanju su dva fudbalera koja su i ranije bila povezivana sa klubom sa "Meace".\nPrvi je Entoni Marsijal iz Mančester junajteda, a u Interu vide dve opcije za njegovo angažovanje.\nJedna je da ga narednog leta dovedu kao slobodnog igrača, pošto mu ističe ugovor sa "Crvenim Đavolima", a druga je da dogovore trampu sa Junajtedom, prodali bi im Perišića u slučaju da u transfer uvrste i francuskog fudbalera.\nDruga želja milanskog kluba je ofanzivac Barselone Malkom, koji je minulog leta u poslednji čas odbio Romu i preselio se na "Kamp Nou".\nUprkos dobrim partijama na pripremama, Malkom je upisao svega 25 minuta u takmičarski mečevima za "Blaugranu", spekuliše se da i sam fudbaler želi da ide.\n"Neroazuri" su navodno napravili i prve korake ka realizaciji ovog transfera, obavestili su Barselonu da su spremni da pregovaraju, ukoliko katalonski klub reši da proda talentovanog Brazilca.\nI Marsijal i Malkom bi predstavljali sjajna pojačanja za ekipu Intera, videćemo da li će neki od svojih planova sprovesti u delo.\nTeško je poverovati ipak da bi ove transfere mogli da realizuju već u januaru, realnije je da ih angažuju pred narednu sezonu, ali videćemo.


Habib odbio 15 miliona za revanš sa Konorom, hoće Mejvedera - Sputnjik Srbija\n16:01 26 Mart 2019\nHabib odbio 15 miliona za revanš sa Konorom, hoće Mejvedera\n11:46 16.10.2018 Preuzmite kraći link\nŠampion UFC-a u lakoj kategoriji Habib Nurmagomedov odbio je ponudu od 15 miliona dolara za revanš protiv Konora Makgregora, potvrdio je njegov ujak Aleks.\n„Da li će Konor imati šansu za osvetu? Ne… Habiba nije briga za novac, nema tih para koje bi prihvatio, a znam da oni žele revanš i da su nudili 15 miliona dolara“, rekao je Aleks Nurmagomedov, prenosi ruski „Čempionat“.\nHabib je odbranio titulu šampiona UFC-a pre 10 dana kada je u Las Vegasu primorao Makgregora da se preda u četvrtoj rundi, a potom je nastao haos oko oktagona, jer je ruski borac iz Dagestana inicirao tuču sa Konorovim timom.\nU najavi je novi spektakl u Las Vegasu…


Polufinale ‘Pioneers of the Balkans‘ takmičenja stiže u Beograd\nMedijima su se obratili predstavnica Svetske banke Ana Paula Cusolito, zatim preduzetnik Vladimir Koprić iz Coprix Media, Dejan Eremić iz StartLabs investicionog fonda, kao i Marius Stracke – koordinator projekta “Pioneers of the Balkans.”\nNa samom početku, reč je imala Ana Cusolito, koja je naglasila da se ovaj projekat sprovodi u regionu Balkana sa ciljem promovisanja inovacija i pomaganja mladim preduzetnicima i firmama da se pripreme za nastup na tržištu i pronalaženju investicija potrebnih za realizaciju svojih inovativnih projekata.\nZahvaljujući StartLabs-u, investicija porasla na 250.000 evra\nPri kraju konferencije, publici se obratio i Marius Stricke, koordinator pomenutog projekta koji je nešto više rekao o samom događaju, istakavši da će se polufinale ovog takmičenja održati u novembru na Belgrade Venture Forum konferenciji, dok je finale zakazano početkom decembra u Zagrebu, kada će startapi predstaviti svoje projekte investitorima, preduzetnicima i predstavnicima renomiranih svetskih kompanija.\nIako je do sada uspešno aplicirao veliki broj firmi, krajnji rok za prijave je pomeren za 4. septembar zbog velikog broja aplikacija koje su započete u međuvremenu i kojih trenutno ima više od 400. Sa druge strane, iznos od 200.000 evra koliko su investitori spremili (Austrijski Speed Invest i Češki J&T Ventures), popeo se na 250.000 evra uključivanjem u projekat investicionog fonda StartLabs.\nViše informacija o uslovima konkursa i načinu prijave možete pronaći na zvaničnoj Internet stranici Pioneers of the Balkans takmičenja.